
Статья 1. Закъоны нысан æмæ хæслæвæрд 
1. Ацы закъоны нысан у бæстæйы доны ресурстæй пайда кæнынæн барадон бындур саразын, кæцы ифтонг кæны доны ресурстæ хъахъхъæныны æмæ пайда кæныны сферæйы иугонд паддзахадон политикæйы реализаци, æмбæстæгтæн сыгъдæг донмæ бацæуыны бар, адæймаджы æнæниздзинад æмæ цардæн æдас уавæр саразын, стæй доны ресурстæй хъахъхъæнынад æмæ æнæфæцудгæйæ спайда кæнын комплексон разамынды принциптæм гæсгæ.

2. Ацы закъоны хæслæвæрд у æнæфæцудгæ интеграцион доны ресурсты фæткдæттæн системæ сар​азын, кæцы:

а) хъахъхъæны доны экосистемæйы статусы, уыимæ доны хæрзхъæддзинад дæр, æмæ нæ уадзы уый дарддæры фæфыддæры;

б) хъахъхъæны æмæ хуыздæр кæны доны ресурсты уавæры, æмæ доны хъуагдзинадмæ гæсгæ, æрдзон æмæ донбылгæрæтты экосистемæты уавæры, кæцытæ комкоммæ баст сты доны экосис​темæтыл;

в) æххуыс кæны донивылдтыты рискы аргълæвæрд æмæ фæткдæттæн системæйы саразынæн;

г) аразы барадон бындур доны ресурсты æнæфæцудгæйæ пайда кæнынæн, нырыккон æмæ фидæны фæлтæрты интерестæ æмæ æнæфæцудгæ рæзты принциптæм гæсгæйæ;  
д) æххуыс кæны климаты ивддзинæдты аххосæй цы рисктæ æвзæры, уыдон фæкъаддæр кæнынæн донæй пайда кæныны сферæйы;

е) ифтонг кæны доны ресурстæ æмæ алфæмблайы хъахъхъæды æмæ уыдон уавæры фæхуыздæр кæнын, Гуырдзыстоны закъондæттынадæй бæрæггонд приоритетон чъизигæнæг буаргъæдты доны объектмæ бахаугæ кæнæ/та ауадзын этапгай фæкъаддæр кæныны æмæ превенцийы амалæй, уæлдæр ранымадмæ гæсгæ, доны зиæнттæ;

ж) аразы барадон бындур зæххыбын доны чъизигонд кæнæ чъизи кæныны рискы бын уæвæг зонæты сбæрæг кæнынæн, чъизидзинад этапгай фæкъаддæр кæныны æмæ дарддæры чъизидзи​над​æй хъахъхъæнынæн;

з) хъахъхъæны физикон æмæ юридикон гоймæгты бартæ æмæ закъонон интерестæ доны ресурсты хъахъхъæныны æмæ пайда кæныны сферæйы.

Статья 2. Закъоны регулирады предмет
Ацы закъон бæлвырд кæны доны ресурстæ хъахъхъæныны æмæ сæ пайда кæныны бындурон принциптæ, афтæ-ма, регулир кæны барадон æмахастытæ дæр:

а) паддзахадон хицауады органты æмæ физикон æмæ юридикон гоймæгты хсæн доны ресурсты хъахъхъæныны æмæ доны ресурстæй пайда кæныны сферæйы;

б) автономон республикæты æмæ муниципалитетты компетенцитæ доны ресурсты фæткдæттыны тыххæй.  
Статья 3. Закъоны регулирады сферæ 
1. Ацы закъоны регуляцийы сферæмæ хауы уæлцъарон æмæ зæххыбын дæтты æмæ сæ хъахъ​хъæ​ныны зонæтæ.

2. Зæххыбын доны пайда кæнынимæ баст фарстытæ регуляцигонд цæуынц ацы закъонæй æмæ «Дæлзæххы тыххæй» Гуырдзыстоны закъонæй.
3. Ацы закъон нæ регуляци кæны Гуырдзыстоны денджызон тыгъдадимæ баст фарстаты (ацы закъонæй былгæрон дæттæн нысангонд цауты йеддæмæ). Гуырдзыстоны денджызон тыгъдады барадон режим бæлвырд кæны «Гуырдзыстоны денджызон тыгъдады тыххæй» Гуырдзыстоны закъонæй.
4. Гуырдзыстоны арæнтыл цы цæугæдæттæ, цадтæ æмæ былгæрон дæттæ ахизынц, уыдоны регуляцийы иугонд режим (доны æхсæнадæмон ресурстæ) Гуырдзыстоны æхсæнадæмон бадзырдтæй бæрæггонд цæуы. Уымæй дарддæр ма, Гуырдзыстоны уæлдæр банысангонд æхсæн​адæмон бадзырдты фæлгæтты, доны æхсæнадæмон ресурсты менеджмент æмбæлон паддзахадты иумæйаг координиргонд æмкуыстдзинады бындурыл æххæст цæуы.

5. Ацы закъон æххæстгонд цæуы Гуырдзыстоны территорийыл уæвæг трансарæнон доны бассей​нты, цадты æмæ былгæрон дæтты уыцы хаймæ, кæд æмæ Гуырдзыстоны æхсæнадæмон бадзырды æндæр ницы нысангонд ис, уæд. Уымæй дарддæр ма ацы закъонмæ гæсгæ доны æхсæнадæмон ресурсты иумæйаг фæткдæттыны нысанæн, паддзахад сифтонг кæны цымыдисгæнæг паддзаха​ди​мæ координиргонд æмгуыстад Гуырдзыстоны ратификацигонд æхсæнадæмон бадзырдтæм гæсгæ.

6. Гуырдзыстоны территорийы арæнгæрон зонæйы æмæ арæнгæрон зонæйы доны ресурстæй пайда кæнгæйæ, Гуырдзыстоны закъоны домæнтæ «Гуырдзыстоны паддзахадон арæны тыххæй» æмæ æмбæлон нормативон акттæ, кæцытæ регуляци кæнынц Гуырдзыстоны паддзахадон арæны хъахъхъæд.

Статья 4. Терминты æмбарынад  
Ацы закъоны нысæнттæн ацы закъоны спайдагонд терминтæн ис ахæм нысаниуæг:

а) доны ресурстæ – уæлцъар дæтты (се хсæн, донæмбырдгæндтæ) æмæ зæххыбын дæтты æм​дзыгуыр;

б) доны ресурсты фæткдæттын – доны ресурстæй пайда кæныны регуляци, хыгъд, мониторинг æмæ контроль;

в) доны ресурсты комплексон фæткдæттын – ахæм процесс, кæцы æххуыс кæны доны, зæххы æмæ æнгæс ресурсты æмгуысты рæзтæн æмæ фæткдæттынæн, цæмæй ифтонг цæуа экономикон æмæ социалон æнæниздзинады балансиргонд рæзт, экосистемæйы æнæфæцудгæдзинадæн зиан нæ хæсгæйæ;
г) уæлцъарон дæттæ – мидæггаг дæттæ (зæххыбын дæттæй дарддæр), ивгæ дæттæ, былгæрон дæттæ, территориалон дæттæ æмæ сæрмагонд экономикон зонæйы дæттæ;

д) мидæгон дæттæ – цæугæдæттæ, цадтæ, цъититæ, цъыфдзасттæ, иудадзыг миты æмбæрзт, резервуартæ, къанæутты æмæ цадты дæттæ, афтæ-ма, зæххыбын дон;

е) ивгæ дæттæ – уæлцъарон дæттæ, кæцытæ сты цæугæдоны кæнæ денджызы былгæронмæ хæстæг, кæцытæ сты хайгай цæхджынгонд былгæрон дæтты æндæвдады фæстиуæгæн, фæлæ кæцытæ, уыцы иу рæстæг, сæйрагæй æххæст сты æдзæх донæй;

ж) денджызыбыл дæттæ – дæттæ, кæцытæ сты былгæронæй иу арæнон милы дæрддзæг денджызы здæхты;

з) зæххыбын дæттæ – дон, кæцы ис лæсæн, фидар æмæ тæнгъæд уавæрты зæххы къорийы цъары, кæцытæ парахат сты згъæлаг, хырызджын æмæ цъасджын къæдзæхты, афтæ-ма – карстон афтид бынæтты;

и) цæугæдон – донвæд, кæцы æппынæдзух цæуы йæхи рæзгæ бынаты, æфсæст у донæмбырдгæнæны уæлцъар æмæ зæххыбын донæй æмæ баиу вæййы денджызмæ, цадмæ кæнæ æндæр цæугæдонмæ;

к) цад – æрдзон бассейны æрлæууæг, сындæггай змæлгæ мидæггагон уæлцъарон доны æрдзон резервуар;

л) донпайдагæнæн – доны ресурстæй пайда кæнын нуазынæн, цардуагон, экономикон æмæ æндæр архайдты æххæст кæнынæн, кæцы æвдыст цæуы уæлцъарон кæнæ зæххыбын доны исын, æмбырд кæнын, бакусын кæнæ/та парахат кæнынæй техникон фæрæзтæй кæнæ æнæ техникон фæрæзтæй; афтæ-ма, уæлцъарон доны объектмæ цæугæ доны ауадзын;

м) донпайдагæнæг – физикон кæнæ юридикон гоймаг (исбонады æмæ барадон формæмæ æнæ​кæсгæйæ), кæцы æххæст кæны донæй пайда кæнын Гуырдзыстоны закъондæттынадæй сфидаргонд фæткмæ гæсгæ;

н) цæугæдоны бассейн – донæмбырдгæнæнæй арæнгонд фæзуат, кæцыйæ цæугæдоны системæ æмбырд кæны дон. Цæугæдоны бассейн гæнæн ис æмæ уа цæугæдæтты дæлбассейнтæй;

о) цæугæдоны дæлбассейн – сæйраг цæугæдоны бассейны уыцы хай, кæцыйæ æмбырд кæны уæлцъар æмæ зæххыбын дон. Цæугæдæттæ гидрографион æгъдауæй хицæн кæнынц фыццаг къæп​хæны (цæугæдоны сæйраг æфцæг), дыккаг къæпхæны (фыццаг къæпхæны цæугæдоны æфцæг) æмæ а.д.;
п) цæугæдоны бассейнон район – иуæй фылдæр арæнон цæугæдоны бассейнæй арæзт территори æмæ донæмбырдгæндтæ, уыдонимæ баст зæххыбын дæтты æмæ былгæрон дæтты парахатгæнæны фæзуæттæй арæзт территорийы æмæ акваторийы æмдзыгуырад;

р) цæугæдоны бассейны/бассейнон районы уагдæттæн территориалон иуæг − цæугæдоны бассейн кæнæ цæугæдоны бассейнон район (уыдон фæлгæтты дихгонд æмæ семæ баст зæххыбын дæттæ æмæ былгæрон дæттæ), кæцы æвдисы цæугæдæтты бассейны/бассейнон районы фæткдæттыны сæйраг иуæг;

с) цæугæдоны бассейны/бассейнон районы уагдæттæн пълан − цæугæдоны бассейны/бассейнон районы разамынды инструмент, сæрмагондæй, мадзæлтты пълан, кæцы бындуриуæг кæны конкретон цæугæдоны бассейны/бассейнон районы территорийыл цæуæг доны объекты æмæ доны объекты зæххы фæткдæттын доны ресурсты интегралон уагдæттыны бындурон принциптæм гæсгæ; 

т) уæлцъарон доны объект − уæлцъарон доны хæдбарæй уæвæг элемент, цахæм у цæугæдон, цад, цъыфдзаст, донуадзæн, суадон, къанау кæнæ уый хай, ивгæ дæттæ кæнæ былгæрон дæттæ;

тъ) зæххыбын доны объект – зæххыбын доны бæрæггонд/конкретон гуырахсты уæвæг комплекс, горизонт кæнæ уый хай (донæмбырдгæнæн, фæлтæр, фæзуат);  
у) фидар модифицирон доны объект – уæлцъарон доны объект, кæцы зынгæ фæивта йæ биологон, гидроморфологион æмæ физикон-химион миниуджытæ адæймаджы архайды фæстиуæгæн;

ф) доны аразгæ объект – адæймаджы  конд уæлцъарон доны объект;

х) уæлцъарон доны статус – уæлцъарон доны объекты иумæйаг уавæр, кæцы бæрæггонд цæуы уæлцъарон доны нымæцон статусы, экологион статусы æмæ химион статусы æппæты æвзæрдæр бæрæггæнæны бындурыл;

хъ) зæххыбын доны статус – зæххыбын доны объекты иумæйаг уавæр, кæцы бæрæггонд цæуы зæххæбын доны нымæцон статусы æмæ химион статусы æппæты æвзæрдæр бæрæггæнæны бындурыл;

ц) экологион статус – уæлцъарон дæттимæ баст доны экосистемæты арæзт æмæ архайды хæрзхъæддзинады равдыст, бæрæггонд цæуы биологион хæрзхъæддзинады элементты æмæ уыцы элементтæн æнæмæнгхъæуæг гидроморфологион æмæ физикон-химион хæрзхъæддзи​нады элемен​т​ты бындурыл;

цъ) цъыфдзаст – ландшавты хай, кæцыйæн ис æгæр уымæл уæлцъар æмæ йæм ис био​алы​хуыздзинад;

 ч) чъизидзинад – комкоммæ кæнæ æнæкомкоммæ бацыд фидар кæнæ тæнгъæд буаргъæдты кæнæ цыфæнды хуызы энергийы (хъарм, уынæр, радиоактивонад) æрдзон уæлдæфмæ, донмæ æмæ зæхмæ адæймаджы архайды фæстиуæгæн, кæцы гæнæн ис æмæ уа зианхæссæг адæймаджы æнæниздзинадæн, донбылгæрæтты экосистемæтæн кæнæ æрдзон экосистемæтæн, кæцытæ баст сты доны экосистемæтæн, æмæ кæцытæ хæссынц зиан, исбонадæн кæнæ кæцытæ зиан кæнынц кæнæ хъыгдарынц алфæмблайы уавæрæн кæнæ æндæр закъонон нысæнттæн алфæмблайы пайда кæнын;

чъ) цæугæдоны донвæд – цæугæдоны комы дæлдæр хай, кæцыйы уылты дон цæуы донивылдтыты æхсæн периоды;

ц) министрад – Гуырдзыстоны æрдзхъахъхъæнынад æмæ хъæууон хæдзарады министрад;

цъ) министр – Гуырдзыстоны æрдзхъахъхъæнынад æмæ хъæууон хæдзарады министр;

ш) Гуырдзыстоны доны паддзахадон фонд − Гуырдзыстоны уæвæг доны алы объекты уæвæг иумæйаг нымæц;

э) Гуырдзыстоны доны паддзахадон фонды зæхх (доны объекты зæхх) – зæхх, кæцы хаст у Гуырдзыстоны доны паддзахадон фондмæ цæуæг доны объекттимæ (зæххыбын дæттæй дарддæр), гидротехникон æмæ æндæр дондзæуæн структурæтимæ, афтæ-ма зæхх, кæцы рахицæнгонд у доны объекты хъахъхъæды зонæйæн (доны хъахъхъæнæн хахх, санитарон хъахъхъæнынады зонæ);

ю) цæугæдоны æрдзхъахъхъæды хардз − доны хардзы нымæц, режим, хæрзхъæддзинад æмæ æмвæзад, кæцытæ хъæуынц сыгъдæг доны экосистемæты бахъахъхъæнынæн æмæ уыцы экосистемæтыл баст адæмы цардыуаг æмæ æнæниздзинад;

я) уæлцъарон доны объектæй дон исыны барлæвæрд – специалон донпайдагæнæны  барлæвæрд, кæцыйы фæрцы уый ​​хицауæн бар ис, уæлцъарон доны объектæй бæрæггонд рæстæгмæ, техникон фæрæзты спайда кæнгæйæ, сиса бæрæг бæрц дон;   
я1) уæлцъарон доны объектмæ дон уадзæны барлæвæрд – специалон донæй пайда кæныны барлæвæрд, кæцыйы фæрцы йæ ​​хицауæн ис бар хæдзарадон-цардуагон, амалиуæгон, дренажон, канализацион æмæ æндæр дæтты организацгонд уагъд уæлцъарон доны объектмæ, ацы дæттыскондæн сфидаргонд нормæты æххæст кæнгæйæ;

я2) уæлцъарон доны объектæй доны пайда кæнынæн комбиниргонд барлæвæрд – специалон доны пайда кæныны барлæвæрд, кæцыйы фæрцы йæ ​​хицауæн ис бар уæлцъарон доны объектæй дон сисын æмæ уæлцъарон доны объектмæ дон рауадзын;   
я3) урбанон цæугæ дон – цæрæнуаты хæдзарадон-цардуагон цæугæ дон кæнæ цæрæнуаты хæдзарадон-цардуагон цæугæ доны индустрион цæугæ донимæ кæнæ/та лæдæрст къæвдайы донимæ хæццæ дон;   
я4) ахадындзинад − адæймаджы кæцыфæнды архайды аххосæй расайгæ доны уавæры фæивын;

я5) чъизигæнæг буаргъæд − цыфæнды буаргъæд, кæцы æвзæрын кæны чъизидзинад; чъизигæнæг буаргъæдты номхыгъд бæрæггонд цæуы Гуырдзыстоны хицауады сфидаргонд уæлцъарон доны хæрзхъæддзинады стандартты фæдыл уынаффæйæ;
я6) зæххыбын доны бæрцон статус – зæххыбын доны объектыл комкоммæ кæнæ æнæкомкоммæ райсынæй расайгæ ахадындзинады æмвæзад;

я7) эвтрофикаци − доны объекты хъæздыгдæр кæнын биогенон элементтæй (азот, фосфор), кæцы, йæхи рады, расайы доны кислороды фæкъаддæрмæ æмæ, уый фæстиуæгæн, негативонæй æндавы доны бын цардыл;

я8) экологион потенциал − тынг модифицирон доны объекты кæнæ/та доны аразгæ объекты уавæр (статус);
я9) хъахъхъæд зонæ − алы цæугæдоны бассейны районыл уæвæг территоритæ, кæцытæн хъæуы сæрмагонд хъахъхъæнынад сæ уæлцъарон дæтты æмæ зæххыбын дæтты кæнæ донимæ баст хабитатты æмæ доны хуызты хъахъхъæнынæн; се хсæн, территори, кæцы æмбæлон у цæрæг адæмы нуазыны донæй сифтонг кæныны нысанæн, экономикон æгъдауæй нысаниуæгон доны хуызты хъахъхъæнынæн, афтæ-ма, рекрецион территори æмæ биогенон буаргъæдтæй (хæлцады буаргъæдтæй) æнæхъахъхъæд территори дæр;

я10) донивылд – миты тайынæй кæнæ/та тыхджын къæвдаты фæстиуæгæн цæугæдоны æмвæзады дæргъвæтиндзинад схизы ахæм бæрзæндмæ, кæцы расайы донивылды донвæды уыцы хæстæг терриорийыл ракæлын, кæцы æмбæрзт нæу донæй;  
я11) донивылды риск − бæрæг рæстæджы дæргъы гæнæн донивылды æнхъæлмæкæсинаг фæстиуæг, кæцы гæнæн ис æмæ баст уа адæймаджы цард æмæ æнæниздзинадæн тасдзинадимæ, экономикон кæнæ/та социалон зианимæ;

я12) донивылд − цæугæдоны доны æмвæзады æвиппайды цыбыр рæстæгмæ ахæм бæрзæндмæ схызт, кæцы расайы цæугæдоны донвæды уыцы хæстæг территорийыл ракæлын, кæцы æмбæрзт нæу донæй;

я13) агломераци – территори, цыран цæрæг адæм кæнæ/та экономикон архайд концентрацигонд у урбанон цæуæг доны æмбырд кæнынæн æмæ йæ сыгъдæггæнæн станцæмæ ахæссынæн кæнæ кæронбæттæн бынатмæ рауадзынæн;

я14) дондзæуæны (канализацион) системæ − «Энергетикæйы æмæ донифтонгады тыххæй» Гуыр​дзы​стоны закъонæй нысангонд  дондзæуæн системæ;   

я15) бынæттон нысаниуæгы доны ресурстæ − Гуырдзыстоны закъондæттынадæй бæрæггонд бын​æттон нысаниуæгы æрдзон ресурстæ;

я16) трансарæнон дæттæ − цыфæнды уæлцъарон дон æмæ зæххыбын дон, кæцытæ нысан кæнынц, аразынц дыууæ кæнæ дыууæйæ фылдæр паддзахады хсæн арæнты кæнæ сты дыууæ кæнæ дыууæйæ фылдæр паддзахады хсæн арæнтыл;

я17) донифтонгады системæ − «Энергетикæйы æмæ донифтонгады тыххæй» Гуырдзыстоны закъо​нæй нысангонд донифтонгады системæ;   

я18) донифтонгад/донифтонгады архайд – «Энергетикæйы æмæ донифтонгады тыххæй» Гуыр​дзыс​​тоны закъонæй нысангонд донифтонгады архайд;

я19) доны ресурсты пайда кæнын – доны ресурсты хардз кæнын, кæцы æххæстгонд цæуы куыд уæлцъарон доны æмæ зæххыбын доны сисынæй, афтæ-ма доны нæсисыны æдде дæр;  
я20) æрдзхъахъхъæнæн уынаффæ – æрдзхъахъхъæнæн аргълæвæрды Кодексæй нысангонд æрдз​хъахъ​хъæ​дон уынаффæ;

я21) интегриргонд æрдзхъахъхъæнæн барлæвæрд – «Индустрион эмиситы тыххæй» Гуырдзыстоны закъонæй нысангонд барлæвæрд.   

Статья 5. Доны ресурсты интеграцигонд фæткдæттыны сæйраг принциптæ  
1. Доны ресурсты комплексон фæткдæттыны сæйраг принциптæ сты:

а) доны ресурстæй алывæрсыг хъахъхъæд æмæ æнæфæцудгæйæ пайда кæнын националон, регионалон æмæ бынæттон æмвæзадыл, донæй пайдагæнджытимæ æмархайды бындурыл;

б) доны ресурсты регуляци цæугæдæтты бассейнты разамынды механизмы фæрцы, цæугæдæтты æмбырдгæнæнты æмвæзадыл.

2. Доны ресурстыл æндæвдад кæмæн ис, ахæм мадзæлттæ пълан кæнгæйæ æмæ æххæст кæнгæйæ, физикон æмæ юридикон гоймæгтæ, хицауады органтæ æмæ æндæр æхсæнадон уагдæттæ хæсджын сты разамынд кæной ацы закъоны æмæ «Æрдзхъахъхъæныны тыххæй» Гуырдзыстоны закъонæй снысангонд æрдзхъахъхъæныны сæйраг принциптæй.

Сæр II
Компетенцитæ доны ресурсты хъахъхъæныны æмæ доны ресурстæй пайда кæныны сферæйы 
Статья 6. Доны ресурсты хъахъхъæныны æмæ доны ресурстæй пайда кæныны сферæйы компетентон органтæ  
1. Доны ресурстæ хъахъхъæныны æмæ сæ пайда кæныны сферæйы компетентон органтæ сты:

а) министрад;

б) Гуырдзыстоны оккупацигонд территоритæй лигъдæтты, фæллойы, æнæниздзинад хъахъхъæны​ны æмæ социалон хъахъæды министрад;

в) Гуырдзыстоны инфраструктурæйы министрад;

г) Гуырдзыстоны юстицийы министрад;

д) Гуырдзыстоны экономикæ æмæ æнæфæцудгæ рæзынады министрад;

е) Гуырдзыстоны энергетикæйы æмæ донифтонгады регулиргæнæг национ къамис;

ж) муниципалитет;

æ) Гуырдзыстоны автономон республикæты хицауады органтæ.

2. Министрады компетенцимæ хауы:

а) доны ресурсты разамынды паддзахадон политикæйы бакусын æмæ æххæст кæнын;

б) доны ресурсты разамынды паддзахадон политикæйы эффективон æххæст кæнынæн хъуыдыйæ​дты бакусын æмæ сæ Гуырдзыстоны хицауадæн бавдисын;  
в) цæугæдæтты бассейны фæткдæттыны системæ саразын;

г) специалон донпайдагæнæныл бар раттын;

д) донхъахъхъæныны æмæ доны ресурсты пайда кæныны иууон паддзахадон контролы æххæст кæнын Гуырдзыстоны сурзæххон территорийыл, территориалон дæтты, континенталон шельфы æмæ сæрмагонд экономикон зонæйы;

е) доны ресурсты хæрзхъæд, бæрцон æмæ гидроморфологион мониторингы организаци;

ж) доны ресурсты пайда кæныны паддзахадон регистрацийы организаци, донæй пайда кæныны хыгъдлæвæрды бæрæггæнæнты анализ, бæрæггæнæнты базæ саразын æмæ оперир кæнын;

з) доны ресурсты информацион системæйы организаци æмæ доны ресурсты тыххæй информаци райсын ифтонг кæнын;

и) цæугæдоны бассейны/бассейнон районы разамынды пъланы бакусыны ифтонгад æмæ йæ Гуырдзыстоны хицауадæн сфидар кæнынмæ бавдисын;

к) цæугæдоны бассейны/бассейнон районы разамынды пълан бакуысты процессы æхсæнады хайадист ифтонг кæнын;

л) цæугæдоны бассейны/бассейнон районы разамынды пъланы реализацийы координаци æмæ мониторинг;

м) донивылдтыты æмæ æнæнхъæлæджы донивылдтыты тæссагдзинады рабæрæг кæныны, аргълæ​вæрды, картæйы, прогноз кæныны æмæ рагацау фæдзæхсты системæты организаци;

н) донивылдтытæ æмæ æнæнхъæлæджы донивылдтытæ фæкъаддæр кæныны мадзæлтты фæдыл рекомендацитæ бацæттæ кæныны/райрæзты организаци;

o) нитраттæй чъизи кæнæ чъизи кæныны тас кæмæн ис, уыцы бынæтты сбæрæг кæнын æмæ нитраттæй æнæхъахъхъæд зонæты сбæрæг кæнын;

п) горæты чъизи донæй æндæвдады тас кæмæн ис, ахæм æнкъарæн бынæттæ æмæ агломерацитæ сбæрæг кæнын;

р) уæлцъарон доны хæрзхъæддзинады стандарттæ бакусын;

с) Гуырдзыстоны доны паддзахадон фонды зæххытыл хъахъхъæд зонæты сбæлвырд кæнын;

т) гидромелиорацийы сферæйы паддзахадон политикæйы райрæзт æмæ æххæст кæнын;

у) нуазыны доны хæрзхъæддзинадыл паддзахадон контроль сифтонг кæнын;

ф) нуазыны доны хæрзхъæддзинады тыххæй фæлхасгæнджытæн информаци дæттыны ифтонг кæнын;

х) нитраттæй æнæхъахъхъæд зонæты архайды пълантæ аразын æмæ хорз хъæууон-хæдзарадон практикæйы æххæст кæнын;

хъ) уæлцъарон æмæ зæххыбын дæтты хæрзхъæддзинады мониторингы программæты нитратты концентрацийы сбæрæг кæнын;

ц) донхъахъхъæнынады зонæтæ сбæрæг кæнын æмæ сæ геоинформацион системæйы æвдисын;

цъ) æрвылазон доны баланс бацæттæ кæнын;

ч) Гуырдзыстоны закъондæттынадæй снысангонд æмгъуыдты æмæ фæткмæ гæсгæ æрдзон уæлцъар дæтты æмæ былгæрон дæтты эвтрофикацийы уавæры сахуыр кæнын;

чъ) Гуырдзыстоны закъондæттынадæй нысангонд æндæр æххæстбартæ.

3. Гуырдзыстоны оккупацигонд территоритæй лигъдæтты, фæллойы, æнæнизхъахъхъæды æмæ социалон хъахъæды министрады компетенцимæ хауы:

а) нуазыны доны хæрзхъæддзинады нормæты райрæзт æмæ сфидар кæнынæн Гуырдзыстоны хицауадмæ бавдисын;

б) муниципалитеттæм рекомендацитæ бадæттын бæлвырд доны объекты иумæйаг донæй пайда кæныны арæнæвæрд кæнæ тобæ кæныны тыххæй (банысангонд информаци, æвдисæндары хуызæй, æрвыст цæуы министрадмæ дæр);

в) нуазыны доны донифтонгады объектты санитарон хъахъхъæнынады зонæты райрæзт, арæнтæ сфидар кæнын, зонæтæ дих кæнын æмæ уыдоны фæлгæтты барлæвæрд мадзæлтты номхыгъд æмæ мадзæлттæ æххæст кæныны уагæвæрдтæ.

4. Гуырдзыстоны инфраструктурæйы министрады компетенцимæ хауы донифтонгады системæйы æмæ дондзæуæн (канализацион) системæйы æрфидар кæнын æмæ райрæзтæн ахъазгæнæг мадзæл​т​ты реализаци сифтонг кæнын.

5. Гуырдзыстоны юстицийы министрады компетенцимæ хауы Гуырдзыстоны доны паддзахадон фонды зæххы æхсæнадон реестры регистраци.

6. Гуырдзыстоны экономикæйы æмæ æнæфæцудгæ рæзынады министрады компетенцийы сæрмагонд барлæвæрдты (экономикон политикæ, æнæфæцудгæ рæзынад, энергетикæ, энергийы эффективондзинад, климаты ивæндзинад æмæ сноггæнæн энергетикæйы сектортæ, цæрæнуæтты размæцыды пъланкæнынад æмæ æнд.) фæлгæттæм хауы доны ресурсты разамынды паддзахадон политикæйы райрæзты æмæ реализацийы хайадист.

7. Гуырдзыстоны энергетикæйы æмæ донифтонгады регуриргæнæг национ къамисы компетен​цимæ хауы «Энергетикæйы æмæ донифтонгады тыххæй» Гуырдзыстоны закъонæй, «Донæй пайдагæнæг организациты тыххæй» Гуырдзыстоны закъонæй æмæ æндæр закъондæттæн акттæй нысангонд æмбæлон барлæвæрдты æххæст кæнын.
8. Муниципалитеты компетенцимæ хауынц:

а) донифтонгады æмæ техникон донæй ифтонгады мадзæлттæ æххæст кæнын, уыцы нымæцы:

а.а) донифтонгады системæтæ æмæ горæты чъизи дон æмбырд æмæ сыгъдæг кæныны техникон æмæ инвестицион программæтæ æмæ проекттæ бацæттæ кæныны хайадист;

а.б) нуазыны доны донифтонгады объектты санитарон хъахъхъæнынады зонæты проектты сфидар кæнын;

б) цæрджыты зонгæ кæнын нуазыны доны донифтонгады объектты санитарон хъахъхъæнынады зонæйы æмæ уый арæнтимæ, афтæ-ма уыцы зонæйы фæлгæтты цы режимтæ архайынц, уыдонимæ дæр;

в) бынæттон нысаниуæг кæмæн ис, ахæм доны ресурсты пайда кæнын.

9. Гуырдзыстоны автономон республикæты хицауады органты компетенцимæ хауы автономон республикæйы территорийыл уæвæг доны ресурсты разамынды хайадист Гуырдзыстоны закъондæттынадæй сфидаргонд фæткæй.
Гуырдзыстоны 2025 азы 16 апрелы закъон №485 – веб-фарс, 16.04.2025аз.
Гуырдзыстоны 2025 азы 13 майы закъон №564 – веб-фарс, 16.05.2025аз.
Сæр III
Доны ресурстæ æмæ уыдон барадон статус, доны объекттæ æмæ уыдон хъахъхъæнæн зонæтæ  
Статья 7. Гуырдзыстоны доны паддзахадон фонд  
1. Гуырдзыстоны доны объекттæ, уыдон зæххы уæлцъарыл æмæ зæххы хуылфы æвæрды нысанæй, ресурсты формирады æмæ пайда кæныны миниуджытæм гæсгæ, дихгонд цæуынц уæлцъарон æмæ зæххыбын дæттыл.

2. Уæлцъарон дæттæм хауы ацы статьяйы 4-æм пункты нысангонд алы доны объекты дæттæ, уыцы пункты «б» дæлпункты нысангонд зæххыбын доны йеддæмæ.   
3. Гуырдзыстоны доны алы объекты уæвæг доны иумæйаг нымæц аразы Гуырдзыстоны доны паддзахадон фонд.

4. Гуырдзыстоны доны паддзахадон фондмæ хауынц:

а) Гуырдзыстоны территорийыл уæвæг æмæ цæуæг цæугæдæттæ, цадтæ, донæмбырдгæнæн, доны æндæр æрдзон æмæ аразгæ объекттæ, афтæ-ма къанауты æмæ цадты дæттæ дæр;

б) зæххыбын дæттæ;

в) ихджын æфцæгтæ æмæ митæй æдзух æмбæрзт;

г) цъыфдзасттæ;

д) Гуырдзыстоны территорион дæттæ;

е) сæрмагонд экономикон зонæйы дæттæ;

ж) ивгæ дæттæ æмæ былгæрон дæттæ.
Статья 8. Доны ресурсты исбонады бар  
1. Доны ресурстæ сты паддзахады исбонад.

2. Бынæттон нысаниуæджы доны ресурстæ гæнæн ис æмæ уой муниципалитеты исбонад, кæцыйæн разамынд цæуы ацы закъонмæ гæсгæ, Гуырдзыстоны органикон закъоны «Бынæттон хæдуынаффæйады Кодекс» æмæ уыдон бындурыл уагъд/райст барадон акттæм гæсгæ.

3. Зæххы исбонады бар нæ дæтты ацы зæххыл уæвæг кæнæ/та цæуæг уæлцъарон дæттæй кæнæ зæххыбын дæттæй пайда кæныны бар, ацы закъоны 15-æм статьяйы нысангонд иумæйаг дон​пайдагæнæн фæткæй пайда кæныны йеддæмæ.

Статья 9. Доны объекты идентификаци, арæнты сбæрæг кæнын æмæ арæн скæнын  
1. Доны объект æвдисы доны ресурсты разамынды бындурон иуæг, кæцыйы идентификаци æмæ арæнты сфидар кæнын, афтæ-ма цæугæдоны бассейны/бассейнон районы миниуæгты анализ дæр æххæст кæны министрад.

2. Доны объекты идентификацийы сæйраг миниуджыты æвдисы географион нывæзт, гидрологион параметртæ, экологион статус, донпайдакæнынад. 

3. Доны объекты идентификаци æмæ арæнты сбæлвырд кæнын æххæст цæуы «Доны объектты идентификацийы æмæ арæнты сбæлвырд кæныны фæткæй», кæцыйы сфидар кæны Гуырдзыстоны хицауад.  
Статья 10. Доны объекты зæхх   
1. Доны объекты зæххыл нымад цæуы:

а) зæхх, кæцы ахст у доны объектæй (зæххыбын доны йеддæмæ), гидротехникон æмæ æндæр донуадзæн арæзтæдтæй;

б) донуадзæны хъахъхъæнынады зонæйæ нысангонд зæхх (донхъахъхъæнæн хахх, санитарон хъахъ​хъæнынады зонæ).

2. Доны объекты зæххæй пайда кæнынц, нуазыны, хæдзары, медицинон, курортон æмæ æндæр æнæмæнгхъæуæг доны хъуагдзинæдтæ æххæст кæныны, стæй хъæууон-хæдзарадон, индустрион, кæсагдарды, энергетикæйы, транспорты æмæ æндæр хъуагдзинæдтæ æххæстгæнæг конструкцитæ (уыцы нымæцы, магистралон хæтæлтæ) арæзтад æмæ эксплуатацийæн.

3. Доны объекты зæхх гæнæн ис лæвæрд æрцæуа физикон æмæ юридикон гоймæгты исбонадмæ (æрдзон цады бын, цæугæдоны донвæд, афтæ-ма донуадзæн доны объекты санитарон хъахъхъæды зонæйы фыццаг бæндæнæй дарддæр («Паддзахадон исбоны тыххæй» Гуырдзыстоны закъонæй бæрæггонд стæмхатты хынцгæйæ)) æмæ пайда кæнынæн, Гуырдзыстоны закъондæттынадæй снысангонд арæнæвæрдтæ æххæст кæнгæйæ.

4. Доны объекты зæххыл уагъд цæуы экономикон архайдтыты æххæст кæнын Гуырдзыстоны закъондæттынадæй сфидаргонд арæнæвæрдтæм гæсгæйæ.   
5. Доны объекты зæххæй пайда кæныны фæтк бæрæггонд цæуы ацы закъонæй æмæ Гуырдзыстоны æндæр закъондæттæн æмæ закъоныдæлбар нормативон акттæй.

Статья 11. Доны объекты хъахъхъæнæн зонæ  
1. Доны объекты хъахъхъæнæн зонæмæ (донхъахъхъæнæн зонæмæ) хауынц:

а) донхъахъхъæнæн зонæ – донуадзæнимæ арæн кæмæн ис, ахæм территори æмæ кæцыйыл сфидаргонд ис специалон режим ацы территорийы цардуагон нысанæй пайда кæнынæн, æрдзон ресурстæй пайда кæнынæн æмæ æндæр хæдзарадон архайды æххæст кæнынæн. Донхъахъхъæнæн зонæмæ хауынц, се хсæн, цæугæдоны, цады, донæмбырдгæнæны æмæ Сау денджызы былгæрон зонæтæ, магистралон къанауты æмæ æндæр канауты æндæр зонæтæ;

б) санитарон хъахъхъæнынады зонæ – территори, кæцы ис нуазыны доны исæны, хосгæнæн минералон доны, зæххыбын кæнæ уæлцъары гуырæны (нуазыны донæй ифтонггæнæн объектты) алыварс æмæ кæцыйыл сфидар кодтой специалон режим ацы территорийæ цардуагон нысанæн пайда кæнынæн, æрдзон ресурстæй пайда кæнынæн æмæ æндæр экономикон (уыцы нымæцы, курортон æмæ бальнеологон) мадзæлттæ æххæст кæнынæн.

2. Доны объекты доны хъахъхъæды зонæйы арæнты снысан кæныны фæтк, уыцы нымæцы, ацы зонæйы барлæвæрд архайдтыты номхыгъд, архайды реализацийы уавæртæ æмæ режим, «Доны хъахъхъæды зонæйы тыххæй» техникон уагæвæрдæй, кæцыйы Гуырдзыстоны хицауад сфидар кæндзæн.

3. Гуырдзыстоны оккупацигонд территоритæй лигъдæтты, фæллойы, æнæниздзинад хъахъ​хъæныны æмæ социалон хъахъæды министрад бакусдзæн æмæ сбæлвырд кæндзæн нуазыны доны донифтонгады объектты санитарон хъахъхъæды зонæйы сарæзты фæтк, арæнтæ снысан кæнын, барлæвæрд архайдтыты номхыгъд рахицæн кæнын, архайд æмæ æххæст кæныны процедурæ.

Сæр IV
Донпайдагæнæн
Статья 12. Донпайдагæнæны объект æмæ донпайдагæнæны хуызтæ  
1. Доны пайда кæныны объекттæ сты ацы закъонæй бæрæггонд доны объекттæ.

2. Доны пайда кæнынмæ хауынц:

а) иумæйаг донæй пайда кæнын;

б) специалон донæй пайда кæнын.

Статья 13. Донпайдагæнæны иумæйаг уавæртæ  
Дон пайда кæнгæйæ хъæуы æххæст кæнын ахæм уавæртæ:

а) цæрджыты нуазыны æмæ цардуагон донифтонгадæн пайдагонд хъуамæ цæуа чъизидзинадæй æмæ быронкæнынæй хъахъхъæдгонд уæлцъарон дон кæнæ/та зæххыбын дон, кæцыты гъæд æрдзон уавæры кæнæ аккаг сыгъдæг кæныны фæстæ æмбæлон уыдзæн Гуырдзыстоны закъондæт​тынадæй сфидаргонд нормæтæн;

б) индустрион, хъæууон-хæдзарадон æмæ æндæр куыстуæттæ, кæцытæ уадзынц чъизигæнæг буаргъæдтæ кæм ис, æмæ кæцытæ сты барлæвæрды режиммæ гæсгæ ацы закъонæй нысангонд уæлцъарон донуадзæнтæм донæппарынæн, цæмæй хъахъхъæд цæуой донуадзæнтæ æмæ донæм​бырдгæнæнтæ чъизидзинадæй, хъуамæ ифтонг уой æнæфснайд донсыгъдæггæнæн объектæй (аппаратæй), кæцы æмбæлы бæлвырд куыстуатæн;

в) физикон кæнæ/та юридикон гоймаг товары ласгæйæ хæсджын у, цæмæй хъахъхъæна товартæ ласыны фæндагыл цы донуадзæнтæ ис, уыдон чъизидзинад æмæ суркæнынæй, фæлæ донуадзæн арæзтæдтæ æмæ кусæнгæрзтæ та базианæй; 

г) донæй пайдагæнæг хæсджын у æмбæлон барлæвæрд органы минæварæн, Гуырдзыстоны закъондæттынадæй бæрæггонд функцитæ æххæст кæнгæйæ, æдасдзинады нормæтæ æмæ уæвæг техникон уагæвæрды домæнтæ хынцгæйæ, йæ территоримæ æнæкъуылымпыйæ бацæуыны бар раттын æмæ уый курдиатмæ гæсгæ раттын æппæт хъæугæ информаци æмæ документаци;

д) Гуырдзыстоны закъондæттынадæй нысангонд æндæр экстремалон кæнæ æндæр цауты донæй пайдагæнджыты бартæ гæнæн ис æмæ арæнæвæрд цæуой цæрджыты царды кæнæ/та æнæниз​дзи​над хъахъхъæныны нысанæн, афтæ-ма донæй пайдагæнæгты æндæр интерестæн дæр, æнæнхъæл​æджы уавæр доны объекты, эпидемийы кæнæ/та эпизоотикæйы фæзынды тæссагдзинады, æрдзон бæллæхы, æфсæддон архайдтыты кæнæ/та æндæр цауты, гæнæн ис æмæ арæнæвæрд æрцæуой цæрджыты царды кæнæ/та æнæниздзинад хъахъхъæныны нысанæн, афтæ ма æндæр донæй пайда​гæнджыты интерестæн дæр; 

е) физикон кæнæ/та юридикон гоймаг хæсджын у, уæлцъарон доны æмæ зæххыбын доны ма чъизи кæныны тыххæй, хъæууон-хæдзарадон нысаниуæгы зæххыл мæры умæл кæнын-хъацæнтæй пайда кæнгæйæ, афтæ ма, уæлцъарон доны объекты эвтрофикацийы рæзты скуынæг кæныны нысанæй, ма бауадза органикон буаргъæдты бахауд æмæ хъæууон-хæдзарадон нысаниуæгы зæххыты мæрты эрози.   
Статья 14. Цæрджыты ифтонг кæнын нуазыны æмæ цардуагон нысæнттæн æмбæлгæ донæй  
1. Доны ресурстæ фыццаджыдæр дихгонд цæуынц цæрæг адæмы нуазыны кæнæ/та цардуагон хъуагдзинæдтæ æххæст кæнынæн. Цæрджытæн дон райсыны барты фæлгæтты, цæрджытæ æдас донæй ифтонг цæуынц æнæрлæугæйæ, фаг бæрцæй æмæ аслам аргъæй.

2. Донæй пайда кæныны приоритеттæ æндæр нысантæн бæрæггонд цæуы цæугæдоны бассейны/​бассейнон районы разамынды пълантæй.

3. Цæмæй адæмæн фехъусын кæной, уый тыххæй министрад сараздзæн æхсæнадæн информаци дæттыны механизм æмæ 3 азы мидæг иухатт ныммыхуыр кæндзæн адæймагæн нысангонд доны уавæры тыххæй хыгъдлæвæрд. Адæймагæн нысангонд доны уавæры тыххæй хыгъдлæвæрды мидис бæрæггонд цæуы министры бардзырдæй.  
4. Адæймагæн нысангонд доны хæрзхъæддзинад бæрæггонд цæуы «Адæймагæн нысангонд доны хæрзхъæддзинады тыххæй» техникон регламентæй, кæцыйы сфидар кæны Гуырдзыстоны хицауад.

Статья 15. Иумæйаг донæй пайда кæнын  
1. Иумæйаг донæй пайда кæнын, уæлцъарон донæй кæнæ/та зæххыбын донæй, æххæстгонд цæуы:

а) æнæкоммерцион нысанæн, уыцы нымæцы, хисæрмагонд (нуазыны, цардуагон, рекреацион, æнæнизгæнæн æмæ æндæр ахæм) домындзинæдтæ ифтонг кæнынæн, æнæ ахæм арæзтады кæнæ/та кусæнгæрзтæй пайда кæнгæйæ, кæцытæ нысаниуæгджынæй æндавынц, уыцы доны объекты уавæрыл, цыранæй дон райсынмæ хъавынц кæнæ/та донхъахъхъæнæн хаххыл;

б) зынгхуыссынгæнæн æмæ аварион-ирвæзынгæнæн куыстыты ауадзыны нысанæй.

2. Иумæйаг донæй пайда кæнын æххæст цæуы æнæ специалон донæй пайда кæныны барлæвæ​р​дæй, Гуырдзыстоны закъондæттынадæй снысангонд домæнтæ æххæст кæнгæйæ.

3. Иумæйаг донæй пайда кæнын у лæвар.

4. Иумæйаг донæй пайда кæнын гæнæн ис æмæ уа арæнæвæрд цæрæг адæмы цæрæнбоны кæнæ/та æнæ​низдзинад бахъахъхъæныны нысанæн.

5. Цæрджыты цæрæнбонæн кæнæ/та æнæниздзинадæн тæссаг уавæрты уæвыны рæстæджы, муни​ципалитеттæ, ацы закъоны бындурыл, делегиргонд æххæстбарты фæлгæтты, Гуырдзыстоны закъондæттынадмæ гæсгæ:

а) министрад æмæ Гуырдзыстоны оккупацигонд территоритæй лигъдæтты, фæллойы, æнæниз​хъахъхъæды æмæ социалон хъахъæды министрадимæ иумæ сбæлвырд кæндзæн уыцы бынæттæ, цыран найын тобæгонд у;

б) министрад æмæ Гуырдзыстоны оккупацигонд территоритæй лигъдæтты, фæллой, æнæниз​дзинад æмæ социалон хъахъæды министрадимæ иумæ сбæлвырд кæндзæн ахæм бынæттæ, кæцыты дон исын нуазыны кæнæ/та цардуагон хъуагдзинæдтæн, фосæн дон дарын кæнæ/та кæсаг ахсынæн тобæгонд у.

6. Муниципалитет хæсджын у, ацы статьяйы 5-æм пунктæй нысангонд арæнвæрдты сфидар кæны​ны фæстæ æвæстиатæй хъуамæ ныммыхуыр кæна, кæнæ æндæр формæйæ (информацийы хъусынгæнинаджы хуызы парахат кæнын, æмбæстæгтæн информацион сыфтæ байуарын, æмбæл​он доны объекты цур информацион нысæнттæ æвæрын æмæ æнд.) цæрджытæн æнцонвадат скæна информаци иумæйаг донпайда кæныны гæнæнты æмæ йæ арæнæвæрды уавæрты фæдыл.

Статья 16. Специалон донпайдагæнæн уæлцъарон доны объектыл  
1. Специалон донпайдагæнæн уæлцъарон доны объектыл у донпайдагæнæн ахæм структурæты кæнæ/​та инструментты пайда кæнгæйæ, кæцы нысаниуæгджынæй æндавы уыцы доны объекты уавæрыл, цыранæй доны ист пълангонд цæуы. Доны объекты уавæрыл сæраг æндæвдадыл  нымад цæуы: 

а) уæлцъарон доны объектæй дон сисын суткæмæ 15 м3-æй фылдæр бæрцæй (ацы закъоны 15-æм статьяйы фыццаг пункты «б» дæлпунктæй нысангонд цауы йеддæмæ);

б) уæлцъарон доны объектæй чъизигæнæг буаргъæдты уæвæг цæугæ доны цыфæнды бæрцæй ауадзын.   
2. Ацы закъонмæ гæсгæ уæлцъарон доны объектыл специалон донæй пайда кæнын æххæстгонд цæуы ахæм специалон донæй пайда кæныны барлæвæрдты бындурыл:

а) уæлцъарон доны объектæй дон райсыны барлæвæрд;

б) уæлцъарон доны объектæй дон уадзыны барлæвæрд;  
в) уæлцъарон доны объектæй доны пайда кæнынæн комбинирон барлæвæрд.

3. Уæлцъарон доны объектæй доны пайда кæныны комбинирон барлæвæрд уый хицауæн дæтты ацы статьяйы 2-аг пункты «а» æмæ «б» дæлпунктты нысангонд архайдтытæ æххæст кæныны бары.

4. Экологион хъахъхъæды аргълæвæрды Кодексмæ гæсгæ, алфæмблайыл æндæвдады аргълæ​вæр​ды дæлбариуæг архайдтытæ æххæстгæнæг гоймаг райсы специалон доны пайда кæныны бар æрдзхъахъхъæнады уынаффæйы бындурыл, ацы статьяйы 2-аг пункты нысангонд донæй пайда кæныны барлæвæрд нæ райсгæйæ. Сæрмагондæй, кæд æмæ алфæмблайыл æндæвдады аргълæ​вæрдмæ гæсгæ архайдтытæ æххæстгæнæг гоймагæн хъæуы специалон донæй пайда кæнын, куыд нысангонд у ацы закъоны, уæд уый хæсджын у, цæмæй райса специалон донæй пайда кæныны бар, бавдиса барлæвæрд органмæ, экологион хъахъхъæды уынаффæйы тыххæй курдиатимæ иумæ, ацы закъоны 17-æм статьяйы нысангонд документаци. Алфæмблайыл æндæвдады аргълæвæрдмæ гæсгæ архайдтытæ чи æххæст кæны, уыцы гоймаджы рдыгæй специалон донæй пайда кæныны æмгъуыд æмæ уавæртæ бæрæггонд цæуынц ацы закъоны 20-æм статьяйы æмæ экологион хъахъхъæды аргълæвæрды Кодексы нысангонд экологион уынаффæмæ гæсгæ. Уымæй уæлдай ма экологон уынаффæйæ нысангонд донæй пайда кæныны æмгъуыд куы фæвæййы, уæд архайд чи æххæст кæны, уый хæсджын у донæй пайда кæныны специалон бардæттæг гæххæтт райсын, ацы закъонæй сфидаргонд фæткмæ гæсгæ.

5. Ацы закъонæй бæрæггонд специалон донæй пайда кæныны барлæвæрдты райсыны хæс хауы афтæ-ма экологион хъахъхъæды уынаффæйы хицаумæ дæр, кæцыйы архайд, æмбæлон экологион хъахъхъæды уынаффæйы рауагъды фæстæ, ивы дон райсыны кæнæ/та дон рауадзыны уавæртæ кæнæ/та домы дон райсын уæлцъарон доны объектæй æнæ эксплуатацийы уавæртæ ивгæйæ.

6. Кæд ацы архайды тыххæй алфæмблайы хъахъхъæды уынаффæйы рауагъды фæстæ хъæуы донæмбырд кæныны кæнæ/та доны рауагъды ивынады уавæртæ кæнæ/та уæлцъарон доны объек​тæй дон райсыны уавæртæ, кæцытæ расайынц куысты уавæрты ивынады, уæд архайд æххæст​гæнæг гоймаг хæсджын у, 7-æм статьяйы æрдзхъахъхъæды аргълæвæрды Кодексы нысан​гонд архайды скринингы процедурæйы фæлгæтты æрдзхъахъхъæды аргълæвæрды Кодексы 5-æм статьяйы 121 хайы æххæст кæныны тыххæй, барлæвæрд органмæ бавдисын, уыцы Кодексы 71 статьяйы нысангонд эксплуатацион уавæртæ ивыны тыххæй курдиатимæ иумæ, ацы закъоны 17-æм статьяйæ бæрæггонд специалон донæй пайда кæныны барлæвæрды райсынæн хъæугæ документаци.

7. «Индустрион эмисситы тыххæй» Гуырдзыстоны закъонмæ гæсгæ интегриргонд æрдзхъахъ​хъæды барлæвæрды дæлбариуæг архайды æххæстгæнæг гоймаг, специалон донæй пайда кæныны бар райсы интегриргонд экологион хъахъхъæды барлæвæрды бындурыл, ацы статьяйы 2-аг пункты нысангонд донæй пайда кæныны барлæвæрд нæ райсгæйæ. Сæрмагондæй, уыцы цауы, кæд «Индустрион эмисситы тыххæй» Гуырдзыстоны закъонæй бæрæггонд, интегрирон  экологион хъахъ​хъæды барлæвæрды дæлбариуæг архайды æххæстгæнæг гоймаг ацы закъоны нысангонд специалон донæй пайда кæнын домы, кæцытæ æххæст кæнынц нысангонд экологион барлæвæрд​мæ гæсгæ, уæд уый хæсджын у барлæвæрд органмæ бадæттын интегрирон экологион хъахъхъæды барлæвæрд райсыны тыххæй курдиат, кæцы æвдисы ацы закъоны 17-æм статьяйы нысангонд инфо​рмаци. Интегрирон экологион хъахъхъæды барлæвæрдмæ гæсгæ архайд чи æххæст кæны, уыцы гоймаджы донæй пайда кæныны æмгъуыд æмæ уавæртæ бæрæггонд цæуынц ацы закъоны 20-æм статьямæ æмæ интегрирон экологион хъахъхъæды барлæвæрдмæ гæсгæ. Уымæй уæлдай ма, интегрирон экологион хъахъхъæды барлæвæрды нысангонд донæй пайда кæныны æмгъуыды фæуды фæстæ, архайд чи æххæст кæны, уыцы гоймаг хæсджын у райсын специалон донæй пайда кæныны бардæттæг гæххæтт, ацы акъонæй нысангонд фæткмæ гæсгæ. 

8. Ацы закъоны нысангонд специалон донæй пайда кæныны барлæвæрдты райсыны хæс афтæ-ма хауы интегрирон экологион хъахъхъæды барлæвæрд кæмæн ис, ахæм гоймагмæ, кæцыйæн дон райсын кæнæ/та дон рауадзыны уавæртæ ивынц йæ архайды тыххæй интегрирон экологион хъахъ​хъæды барлæвæрд раттыны фæстæ, кæнæ та уый хъæуы дон райсын уæлцъарон доны объектæй æмæ, уыимæ иумæ, нысангонд ивынад, «Индустрион эмисситы тыххæй» Гуырдзыстоны закъонмæ гæсгæ, архайды индусрион технологийы кæнæ/та эксплуатацийы уавæрты ивынады нæ æвдисы.  
9. Кæд интегрирон экологион барлæвæрды раттыны фæстæ, æнæмæнгхъæугæ сты дон райсыны кæнæ/та дон рауадзыны уавæртæ ивын кæнæ/та дон райсын уæлцъарон донæй, кæцы расайы ивд​дзинæдтæ рауагъды технологи кæнæ/та архайды куысты уавæртæ, уæд архайд æххæстгæнæг гоймаг хæсджын у бавдиса информаци ацы закъоны 17-æм статьяйы нысангонд ивддзинады тыххæй «Индустрион эмисситы тыххæй» Гуырдзыстоны закъонæй. Уымæй уæлдай ма донæй пайда кæныны æмгъуыд æмæ уавæртæ бæрæггонд цæуынц ацы закъоны 20-æм статьямæ гæсгæ æмæ æмбæлон уынаффæмæ гæсгæ.

Статья 17. Специалон донпайдагæнæны бары раттыны фæтк æмæ уавæртæ  
1. Специалон донæй пайда кæныны барлæвæрд уæлцъарон доны объектæн лæвæрд цæуы «Лиценз​и​ты æмæ барлæвæрдты тыххæй» Гуырдзыстоны закъоны VII сæр æмæ Гуырдзыстоны иумæйаг административон Кодексы VI сæрмæ гæсгæ, ацы закъонæй нысангонд цауты йеддæмæ. 
2. Уæлцъарон доны объектæн специалон доны пайда кæныны барлæвæрд дæтты:

а) министрад;

б) муниципалитет (бынæттон нысаниуæгы доны ресурстыл).

3. Уæлцъарон доны объектæй дон сисынæн барлæвæрды тыххæй курдиат, «Лицензитæ æмæ барлæ​вæр​дты тыххæй» Гуырдзыстоны закъонæй нысангонд документты йеддæмæ, хъуамæ бавдыст æрцæуа:

а) архайды цыбыр техникон (технологион) нывæзт;

б) донæй пайда кæныны параметртæ;

в) донæй пайда кæныны системæйы схематикон пълан (ахæм уæвыны цауы);

г) бынаты æвæрды ситуацион пълан, цыран æвдыст цæуы донæмбырдгæнæнты координаттæ æмæ доны цæуæнты контур (æрдзон кæнæ æрмæстдæр æрдзон æвæрæнты цæугæ доны цыд рельефы æркъулмæ гæсгæ (цæугæдон, суадон, æфцæг, ком, къанау));

д) донæй пайда кæнынæн нысангонд доны объекты гидрологион æмæ хæрзхъæдджын (физикон-химион æмæ биологон) нывæзт.

4. Уæлцъарон доны объектмæ донуадзæны барлæвæрды райсынæн, «Лицензитæ æмæ барлæвæр​дты тыххæй» Гуырдзыстоны закъоны нысангонд документты йеддæмæ, бавдыст хъуамæ æрцæуа донуадзæнимæ иумæ уæлцъарон доны объектмæ уагъд чъизигæнæг буаргъæдты арæнон уадзинаг ауагъды нормæты (дарддæр – АУА нормæтæ) проект, кæцымæ хъуамæ хауа:

а) донæй пайда кæнынæн нысангонд доны объекты гидрологион æмæ хæрзхъæдон (гидрохимион æмæ гидробиологион) ахаст дæттын;

б) донæй пайдагæнæджы тыххæй цыбыр æрмæг (куыстуаты хъомыс, технологион процессты, спайдагонд хомаг æмæ уагъд продукци нывæзт, куысты режим æмæ а.д.);

в) куыстуаты донæй пайда кæныны ахасты, цæугæ доны равзæрæнты нывæзт ауагъды пункты GPS-координатæтæм гæсгæ (UTM WGS 1984 координатæты системæйы), сæ нымæцон æмæ хæрз​хъæдон миниуджытæ;

г) сыгъдæггæнæн инструкциты хъомыс æмæ сыгъдæггæнæн параметртæ;

д) АУА нормæты хыгъдлæвæрды;

е) хъæугæ мадзæлттæ, цæмæй æнæнхъæлæджы ма æрцæуа чъизи дон;

ж) АУА нормæтæ æххæст кæныны контроль (донæй пайда кæныны æмæ йæ рауагъды фыст методтæ, канализацион доны хæрзхъæддзинады контролы параметртæ æмæ æвзарæнты арæх​дзинад);

з) АУА нормæтæ æххæст кæнынæн æнæмæнгхъæуæг мадзæлтты пълан.

5. Уæлцъарон доны объектæй доны спайда кæныны комбинирон барлæвæрд райсынæн, «Лицен​зиты æмæ барлæвæрды тыххæй» Гуырдзыстоны закъоны æвдыст документтæй уæлдай хъуамæ бавдисой ацы статьяйы 3-аг æмæ 4-æм пункты æвдыст информаци.

6. Уæлцъарон доны объектæй донæй пайда кæныны комбинирон барлæвæрды муниципалитет  дæтты æрмæстдæр уыцы цауы, кæд дон райсын æмæ доны уадзын баст сты бынæттон нысани​уæджы доны ресурсимæ (алфæмблайыл æндæвдады аргълæвæрды æмæ интегриргонд экологион барлæвæрды æнæмæнгхъæуæг архайдтытæй дарддæр). Иннæ цауты та, уæлцъарон доны объектæй дон пайда кæныны комбинирон барлæвæрды дæтты министрад.
7. Донæй пайда кæныны специалон барлæвæрд лæвæрд цæуы 45 къæлиндарон боны æмгъуыдмæ. Доны ресурстæ пайда кæнынмæ æрвитыны рæстæджы цæрæг адæмы нуазыны кæнæ/та цардуагон хъуагдзинæдтæ æххæст кæныны приоритет хынцгæйæ, барлæвæрд дæтгæйæ, министрад хъуамæ сбæлвырд кæна, муниципалитет фæнд кæны æви нæ дон райсын уæлцъарон донуадзæнæй, кæцы нысангонд у донæй пайда кæнынæн цымыдисгæнæг гоймаджы нуазыны кæнæ/та цардуагон хъуаг​дзинæдтæ æххæст кæныны тыххæй нысангонд уавæрæн уынаффæйы райсгæйæ.

8. Уæлцъарон доны объектæн донæй пайда кæныны специалон барлæвæрд лæвæрд цæуы æмбæлон цæугæдоны бассейны/бассейнон районы разамынды пълан æмæ цæугæдоны экологион æндæвдад хынцгæйæ, цæугæдæтты экологион æндæвдад аргълæвæрды методикæмæ гæсгæ, кæцы фидаргонд цæуы министры бардзырдæй.

9. «Гуырдзыстоны паддзахадон арæны тыххæй» Гуырдзыстоны закъоны æмæ æмбæлон нормати​вон акттæй нысангонд арæнгæрон зонæйы æмæ арæнгæрон хаххы уæлцъарон доны объектæн специалон донæй пайда кæныны барлæвæрд лæвæрд цæуы Гуырдзыстоны мидхъуыддæгты министрады æмбæлон барлæвæрд органимæ бадзырдæй.

10. Специалон донæй пайда кæныны барлæвæрдтæ дæттыны фæтк æмæ уавæртæ бæлвырд цæуынц Гуырдзыстоны хицауады уынаффæйæ «Уæлцъарон доны объекттæн донæй пайда кæныны сæрма​гонд барлæвæрдтæ дæттыны фæтк æмæ уавæртæ сфидар кæныны тыххæй».

Статья 18. Специалон донпайдагæнæны бар раттыныл нæйы зæгъыны бындуртæ  
Уæлцъарон доны объектæн донæй пайда кæныны специалон барлæвæрд нæ цæуы лæвæрд, кæд:

а) хæлд цæуы «Лицензитæ æмæ барлæвæрдты тыххæй» Гуырдзыстоны акъоны кæнæ/та Гуыр​дзыстоны æндæр закъондæттæн æмæ закъоныдæлбар нормативон актты домæнтæ;

б) донæй пайда кæныны барлæвæрд райсыны тыххæй бавдыст информаци раст нæу;

в) гоймагæн, кæцыйы цымыдис кæны чъизигæнæг буаргъæдтæ кæм ис, ахæм дон уæлцъарон дон​уадзæнмæ æппарын, нæй æмбæлон кусæнгæрзтæ (донсыгъдæггæнæн станцæ, кусæнгæрзтæ), кæцытæ ифтонг кæнынц доны чъизидзинады, быронкæныны кæнæ йæм æндæр æппæрццаг æндæв​дад ма æруадзын;

г) барлæвæрды дæттын ныхмæлæуд кæны Гуырдзыстоны закъондæттынадæй снысангонд домæн​тæн.

Статья 19. Специалон донпайдагæнæны барлæвæрды нæйы бахъаст кæнын 

Донæй пайда кæныны специалон барлæвæрд дæттæг органы уынаффæ барлæвæрд раттыныл не сразы уæвыны тыххæй, гæнæн ис бахъаст кæной уæлдæр административон органмæ (бæрнон кусæгмæ) кæнæ тæрхондонмæ.

Статья 20. Специалон донпайдагæнæны барлæвæрды архайды æмгъуыд   
1. Уæлцъарон доны объектæн донæй пайда кæныны специалон барлæвæрдтæ лæвæрд цæуы иуыл​фылдæр 5 азы æмгъуыдæй, ацы статьяйы 2-аг пунктæй нысангонд стæмхатты цаутæй дарддæр.

2. Уæлцъарон доны объектæн донæй пайда кæныны специалон барлæвæрд, æмбæлон цæугæдоны бассейны/бассейнон районы разамынды пълан хынцгæйæ, лæвæрд цæуы:

æ) ирригацион системæты донæй пайда кæныны тыххæй – иуылфылдæр 25 азы æмгъуыдмæ;

б) цæрджыты нуазыны донæй сифтонг кæнынæн – иуылфылдæр 30 азы æмгъуыдмæ;

в) гидроэлектростанцæты æмæ хъармгæнæн станцæты донæй пайда кæныны тыххæй – иуылфыл​дæр 49 азы æмгъуыдмæ (паддзахадимæ арæзт æмбæлон бадзырды нысангонд æмгъуыдмæ гæсгæ).

3. Донæй пайда кæныны бардæттæг гæххæтт дæттæгæн бар ис, цæмæй æркæса лæвæрд донæй пайда кæныны барлæвæрдмæ æмæ йæм ивддзинæдтæ бахæсса, климаты ивддзинæдты аххосæй æрдзон уавæрты аххосæй доны нымæцон бæрæггæнæнты нысаниуæгджын ивддзинæдты цауы, æппын​къаддæр фæстаг 10 азы дæргъы паддзахадон мониторингы бæрæггæнæнты анализы бындурыл.

Сæр V
Доны ресурсты фæткы системæ 
Статья 21. Доны ресурсты разамынды системæ  
1. Доны ресурсты разамынды системæ иу кæны пъланкæнынад æмæ разамынды механизмтæ доны ресурсты хъахъхъæнын æмæ пайда кæнынæн национ æмвæзадыл æмæ цæугæдæтты бассейны/​бассейнон районы æмвæзадыл.

2. Доны ресурстæй разамынд кæнын æххæстгонд цæуы бассейнты пайда кæныны принциптæм гæсгæ.

Статья 22. Цæугæдоны бассейны/бассейнон район сбæрæг кæнын  
1. Цæугæдæтты бассейн/бассейнон район бæрæггонд цæуы «Цæугæдæтты бассейнты/бассейнон районты арæнтæ сфидар кæныны тыххæй» Гуырдзыстоны хицауады уынаффæйæ.

2. Цæугæдоны бассейны/бассейнон районы бæрæг кæнын æххæстгонд цæуы ахæм фæткмæ гæсгæ:

а) кæцыфæнды уæлцъарон доны объект, зæххыбын дон æмæ былгæрон дæттæ хъуамæ хауой цæугæдоны бæлвырд бассейнмæ кæнæ бассейнон районмæ;

б) гæнæн ис цæугæдоны бассейн, æндæр цæугæдоны бассейнимæ иумæ, иу бассейнон районыл нымад æрцæуа æмæ йæ хонынц уыцы цæугæдæтты бассейнты сæйраг цæугæдæтты нæмттæй;

в) зæххыбын дæттæ, кæцытæ дихгонд цæуынц цæугæдоны бассейны мидæг, хауынц уыцы бассейнмæ;

г) кæд зæххыбын дæтты бынат цæугæдоны бассейны бынатимæ бæлвырд нæ æмдзу кæна, уæд уый сбæрæг кæнын хъæуы æмæ йæ баиу кæнын хъæуы хæстæгдæр кæнæ æмбæлгæдæр бассейнимæ;

д) денджызыбыл дæттæ хауынц хæстæгдæр бассейнмæ.

Статья 23. Доны ресурсты пъланкæнынад æмæ разамынды механизмтæ  
1. Цæугæдоны бассейны/бассейнон районы æмвæзадыл доны ресурсты пъланкæнынад æмæ разамынды бындур у цæугæдоны бассейны/бассейнон районы фæткдæттыны пълан.

2. Цæугæдоны бассейны/бассейнон районы фæткдæттыны пъланы министрады бавдыстæй сфидар кæны Гуырдзыстоны хицауад.  
3. Цæугæдоны бассейн/бассейнон районы фæткдæттыны пълан фидаргонд цæуы 6 азы æмгъуыдмæ æмæ ноггонд цæуы алы 6 азы иухатт.

4. Гуырдзыстоны хицауад снысан кæны цæугæдоны бассейны/бассейнон районы фæткдæттыны пъланы райрæзты, æркæсыны æмæ сфидар кæныны процедурæ.

Статья 24. Цæугæдоны бассейны/бассейнон районы фæткдæттыны пъланы бакусын  
1. Министрад сорганизаци кæндзæн цæугæдоны бассейны/бассейнон районы фæткдæттыны пъла​ны проекты райрæзт æмæ уый æхсæнадон æркаст.

2. Цæугæдоны бассейны/бассейнон районы фæткдæттыны пъланæй хъуамæ нысангонд цæуа:
а) цæугæдоны бассейны/бассейнон районы интегрирон разамынды бассейнон территорион иуæ​джы миниуæгты анализ (уыимæ характеристикæйы ахуыры фæстиуæгыл бындурæвæрд нывæзт, кæцыйы сконды сты уæлцъарон дæттæн донæмбырдгæнæнты арæнтæ, уæлцъарон дæтты типологи, референцион уавæртæ, фæлæ зæххыбын дæттæн та - зæххыбын дæтты бынат æмæ арæнтæ); 

б) нысаниуæгджын антропогенон æлхъывдад æмæ æндæвдад уæлцъарон æмæ зæххыбын дæтты уавæрыл нывæзт (уыцы нымæцы, чъизидзинады аргълæвæрд тæппыты равзæрæнтæй, диффузон равзæрæнтæй чъизидзинады аргълæвæрд – уыимæ цыбырæй æрдзæй пайда кæныны схемæйы нывæзт), доны бæрцон статусыл æндæвдады аргълæвæрд – уыимæ доны абстракцийы аргълæ​вæрд, адæймаджы архайды æндæр æндæвдады анализ доны статусыл; 

в) доны æппæрццаг æндæвдады рискы зонæты номхыгъд æмæ рискы разамынды программæ;

г) хъахъхъæд зонæты арæнтæ æвдисæг картæ;

д) экологион уавæр сбæрæг кæныны тыххæй арæзт цæстдарæн хызæджы картæ, кæцы хъуамæ æвдиса, уавæр цы цæстдарæн программæтæм гæсгæ бæрæггонд æрцыд, уыдоны фæстиуджытæ дæр;

е) уæлцъар æмæ зæххыбын дæттæн, афтæ-ма хъахъхъæд зонæты цы донуадзæнтæ ис, уыдонæн цы экологион нысантæ снысан кодтой, уыдоны номхыгъд, уыимæ экологион нысантæ снысан кæнынæй ссæрибар кæныны цауты тыххæй информаци æмæ уыимæ баст æмбæлон информаци;

ж) донæй пайда кæныны экономикон анализы цыбыр æркаст (уыимæ донæй пайда кæнынимæ баст æппæты æнæаргъдæр мадзæлттæ сбæрæг кæнын, кæцытæ хъуамæ хаст æрцæуой мадзæлтты программæмæ æмæ æнд.);

з) экологион нысæнттæ къухы бафтын кæныны тыххæй цы мадзæлттæ арæзт æрцыд, уыдоны программæйы афæлгæст;

и) цæугæдоны бассейны/бассейнон районы разамынды территорион иуæджы мидæг арæзт æндæр программæты æмæ разамынды пъланты номхыгъд æмæ цыбыр æрмæг, кæцытæ æндавынц кæнæ гæнæн ис æмæ æндавой бассейны территорион иуæджы доны æмвæзадыл;

к) цæугæдоны бассейны/бассейнон районы фæткдæттыны пъланы рæзты этапыл уагъд æхсæнадон дискусситы æмæ консультациты тыххæй информаци æмæ сæ фæстиуджытæ пъланы куыд æвдыст æрцыдысты, уый тыххæй;

л) информаци цæугæдоны бассейны/бассейнон районы разамынды орган æмæ уый бынæттон минæ​варады тыххæй, афтæ-ма информаци контакт-гоймаджы тыххæй æмæ бындурон документтæ æмæ уыцы документтæ æрдомыны фæтк.

3. Цæугæдоны бассейны/бассейнон районы фæткдæттыны пъланы æнæфæхицæнгæнгæ хай у цæугæдоны бассейны/бассейнон районы фæткдæттыны пъланы реализацийы архайдтыты/​мадз​æлт​ты программæ, кæцы хъуамæ сбæрæг кæна пъланы реализацийы организацион, финансон æмæ материалон-техникон æууæлтæ. Цæугæдоны бассейны/бассейнон районы фæткдæттыны пъланы хицæн элемент саразыны методикæтæ фидаргонд цæуынц министры бардзырдæй. 
Статья 25. Æхсæнады хайадист цæугæдоны бассейны/бассейнон районы фæткдæттыны пъланы бакусыны процессы  
1. Цæугæдоны бассейны/бассейнон районы фæткдæттыны пъланы саразыны процесс у æхсæнадон. Æхсæнадæн ис бар, Гуырдзыстоны закъондæттынадæй снысангонд процедурæмæ гæсгæ, ацы про​цес​сы хайад райсын.

2. Цæугæдоны бассейны/бассейнон районы разамынд дæттыны пъланы проект саразыны фæстæ, пъланы проект æркæсы Гуырдзыстоны хицауады уынаффæты «Бассейны арæзты, æркæсыны æмæ сфидар кæныны фæткмæ гæсгæ» Гуырдзыстоны хицауады уынаффæты нысангонд уагæвæрдтæм гæсгæ æмбæлон бассейны разамынд дæттыны консультацион-координацион советмæ æркæсыны фæстæ «Бассейны разамынд дæттыны фæткмæ гæсгæ бассейны разамынды консультацион-коор​ди​национ советты сырæзт æмæ архайд».

3. Бассейны разамынды консультацион-координацион советтæ сты министрады дæлбар консуль​тацион органтæ, кæцыты нысан у æмбæлон бассейнон районы территорийыл доны ресурстæ хъахъхъæныны æмæ æнæфæцудгæйæ пайда кæныны тыххæй паддзахадон уагдæтты æмæ сæрмагонд субъектты æмгуыстад сифтонг кæнын.

4. Бассейны разамынды консультацион-координацион советмæ хауынц, ацы закъоны 6-æм стать​яйы нысангонд министрады æмæ æндæр компетентон органты (се хсæн, бынæттон территорион органты) кусджытæ, æмбæлон муниципалитеты минæвæрттæ, афтæ-ма æмбæлон цæугæдæтты районты территорийыл архайд чи æххæст кæны, ахæм организациты минæвæрттæ (архайдтытæ, гидроэнергетикон куыстуæттæ æмæ æнд.), кæцытæ нысаниуæгджынæй æндавынц доны ресурсты уавæрыл, стыр донæй пайдагæнджытæ, донæй пайдагæнджыты ассоциацитæ (уæвыны цауы) æмæ æндæр цымыдисгæнæг организациты минæвæрттæ.

5. Бассейны разамынды консультацион-координацион советты сконд сфидар кæны министр.

6. Министрад ифтонг кæны цæугæдоны бассейны/бассейнон районы тыххæй ацы статьяйы 7-æм пунктæй нысангонд информацийы мыхуыры рауадзын, цæстæнгасты райсыны нысанæй уый æхсæнадæн æнцонвадаты.

7. Министрад хæсджын у:

а) ныммыхуыр кæна ацы статьяйы 6-æм пунктмæ гæсгæ ахæм информаци:

а.а) цæугæдоны бассейны/бассейнон районы фæткдæттыны пълан саразынæн, ног кæнынæн хъæугæ график æмæ куысты программæ уыцы фарстæтыл бацамындæй, кæцытыл уагъд цæудзæн æхсæнадон ныхас;

а.б) цæугæдоны бассейны/бассейнон районы фæткдæттыны пъланы проекты æмæ цæугæдоны бассейны/бассейнон районы фæткдæттыны пъланы проекты æхсæнадон ныхасы фæтк;

б) сифтонг кæна:

б.а) сæйраг документты æмæ информацийы æнцонвадат, кæцытæй пайдагонд цæуы цæугæдоны бас​сейны/бассейнон районы фæткдæттыны пъланы проекты райрæзты рæстæджы (курдиаты бындурыл);

б.б) цæугæдоны бассейны/бассейнон районы фæткдæттыны пъланы проекты æхсæнадон æркасты цæттæ кæнын.
8. Цæугæдоны бассейны/бассейнон районы фæткдæттыны пъланы проект бассейны разамынды консультацион-координацион советы æркасты фæстæ, министрад ифтонг кæны пъланы проектæн стратегион æрдзхъахъхъæды аргълæвæрды ауадзын, æрдзхъахъхъæды аргълæвæрды Кодексы III сæрмæ (Стратегион æрдзхъахъхъæды аргълæвæрд) гæсгæ.

9. Ацы статьяйы домæнтæ хауынц ноггонд цæугæдоны бассейны/бассейнон районы фæткдæттыны пъланмæ дæр. Ноггонд пъланы ма хъуамæ уа цыбыр æркаст, раздæры пъланы цы мадзæлттæ нысангонд æрцыдысты, фæлæ æххæстгонд чи нæ æрцыдысты уыдонмæ, афтæ-ма ивддзинæдтæ æмæ бафтауинæгты цыбыр æрмæг, экологион нысантæ къухы бафтын кæныны прогрессæн аргъ​лæвæрд, уыимæ раздæры пъланы периоды мониторингы фæстиуджытæ (картæйы хуызы) æмæ уыцы цауты æмбарынгæнæн, кæд æмæ пъланмæ гæсгæ экологион нысантæ нæ уыдысты сæх​хæстгонд. 
Статья 26. Доны объектты классификаци  
1. Доны объекттæ дихгонд цæуынц сæ экологион статусмæ гæсгæ.

2. Уæлцъарон доны объект классификаци кæныны процессы хъуамæ нымад цæуой бæрцон, биоло​гион, гидроморфологион æмæ физикон-химион доны параметртæ, зæххыбын доны объекты цауы та – геологон-гидрологон, нымæцон æмæ физикон-химион æмæ гъæдджын доны параметртæ. Ацы параметртæ бæрæг кæнынц уæлцъарон æмæ зæххæбын дæтты статусы.

3. Доны аразгæ объекты æмæ тынг модифицирон уæлцъарон доны объекты дифференциаци бын​ду​ри​уæг кæны, уыдонмæ тынгдæр чи æнгæс у, уыцы уæлцъарон доны миниуæгтыл.

4. Экологион статусмæ гæсгæ (кæцыйæн бæрæг кæны доны объекты биологион, гидромор​фо​логион æмæ физикон-химион миниуджытæ), уæлцъарон доны объект дихгонд цæуы ахæм статусы уæвæг объекттыл:

а) бæрзонд;

б) хорз;

в) зæрдæмæдзæугæ (рæстæмбис);

г) мæгуырау;

д) тынг мæгуырау.

5. Химион уавæрмæ гæсгæ уæлцъарон дон дихгонд цæуы ахæм уавæртæм:

а) хорз;

б) æвзæр.

6. Зæххыбын доны статусмæ гæсгæ, зæххыбын доны объект дихгонд цæуы ахæм статусы уæвæг объекттыл:

а) хорз бæрцон статусы уæвæг зæххыбын доны объект;

б) æвзæр бæрцон статусы уæвæг зæххыбын доны объект;

в) хорз химион статусы уæвæг зæххыбын доны объект;

г) æвзæр химион статусы уæвæг зæххыбын доны объект.

7. Тынг модифицирон доны объект кæнæ/та доны аразгæ объект экологион потенциалмæ гæсгæ дихгонд цæуы ахæм хуызы:

а) бæрзонд экологион потенциалы уæвæг;

б) хорз экологион потенциалы уæвæг;

в) зæрдæмæдзæугæ экологион потенциалы уæвæг;

г) мæгуырау экологион потенциалы уæвæг;

д) тынг мæгуырау экологион потенциалы уæвæг.

8. Доны объектты классификацийы критеритæ бæрæггонд цæуынц «Доны объектты экологион статус æмæ экологион потенциал классификацийы методикæйæ», кæцыйы министр сфидар кæны.

9. Уæлцъарон доны æппæт хуызтæн дæр бæрæггонд цæуынц типикон фонон гидроморфологион, физикон-химион æмæ биологион уавæртæ, кæцытæ æмбæлынц уыцы иу хуызы доны æмвæзады æмбæлон бæрæггæнæнтæн бæрзонд экологион уавæримæ, кæнæ та тынг модифицирон доны объекты кæнæ/та доны аразгæ объекты цауы – бæрзонд экологион потенциалимæ, кæцы у доны хæрзхъæддзинады стандарттæ æвæрыны бындур. Бæрзонд экологион потенциалы уæвæг уæл​цъарон дæтты бындурон бæрæггæнæнтæм æркаст цæуы алы 6 азы.
10. Уæлцъарон доны хæрзхъæддзинады стандарт у конкретон чъизигæнæг кæнæ/та чъизигæнæнты къорды арæнон концентраци доны кæнæ бынты, кæцыйы фылдæр нæй бар адæймаджы æнæниз​дзинад æмæ алфæмблайы хъахъхъæныны цæстæнгасæй.

11. Уæлцъарон доны хæрзхъæддзинады нормæтæ бæрæггонд цæуынц Гуырдзыстоны хицауады уынаффæйæ «Уæлцъарон доны хæрзхъæддзинады нормæтæ сбæлвырд кæныны фæдыл».

Статья 27. Уæлцъарон доны æмæ зæххыбын доны хæрзхъæдон уавæры нысанон æвдисæгтæ  
1. Алы уæлцъарон доны объектæн дæр, кæцыйæн ис рæстæмбис, мæгуырау кæнæ тынг мæгуырау доны статус, хъуамæ бæлвырд æрцæуой доны уавæры нысантæ, æрмæстдæр ахæм цаутæй, кæд æмæ доны æмвæзад æрцæуы карз антропогенон æндæвдады бын, кæнæ йæ æрдзон уавæр ахæм у æмæ хорз доны статусмæ æрхæццæ уæвын нæй гæнæн кæнæ та хъæуы æнæпропорционалон тых​ар​хайд. Ахæм цауты гæнæн ис æмæ æвæрд æрцæуой къаддæр карз экологион нысантæ æмæ мадзæлттæ ист цæуа, цæмæй доны статус дарддæр ма фæфыддæр уа.

2. Алы уæлцъарон доны объектæн дæр йæ нысан у йæ «Доны хорз статус», «Хорз экологион статусы» æмæ «Хорз химион статусы» нымадæй, фæлæ тынг модифицирон доны объекты кæнæ/та доны аразгæ объектæн та – «Хорз экологион потенциал» æмæ «Хорз химион статус».

3. Алы зæххыбын доны æмвæзадæн дæр, кæцыйæн ис æвзæр бæрцон æмæ гъæдджын доны статус, хъуамæ бæлвырд æрцæуой нысангонд доны уавæры бæрæггæнæнтæ.

4. Алы зæххыбын доны объектæн дæр нысангонд бæрæггæнæн хъуамæ уа йæ хорз бæрцон æмæ химион статус.

Статья 28. Доны хæрзхъæды бахъахъхъæныны æмæ фæхуыздæр кæныны мадзæлтты программæтæ  
1. Доны хæрзхъæддзинад бахъахъхъæныны æмæ фæхуыздæр кæныны мадзæлтты программæмæ хауынц:

а) чъизидзинад прогрессивонæй фæкъаддæр кæныны æмæ уæлцъарон дæттæм чъизигæнæг буар​гъæдты æппарын æрлæууын кæныны мадзæлттæ;

б) доны объект нысангонд бæрæггæнæнтæ къухы бафтын кæныны мадзæлттæ;

в) бæрзонд статусы уæлцъарон дæтты æмæ бæрзонд экологион потенциалы уæвæг тыхджын моди​фицирон доны объекты кæнæ ​​доны аразгæ объектты доны статусы бахъахъхъæныны мадзæлттæ;

г) нысангонд бæрæггæнæн къухы куы бафта, уæд доны статусы бахъахъхъæныны мадзæлттæ, иуæй-иу цауты та йæ дарддæр бæрзонд экологион уавæрмæ фæхуыздæр кæныны тыххæй;

д) сæрмагонд мадзæлттæ адæймаджы архайды аххосæй зæххыбын дæтты чъизидзинады рæзты цыфæнды нысаниуæгджын æмæ æнæфæцудгæ тенденцийы превенцийы тыххæй;

е) зæххыбын дæтты хорз бæрцон æмæ химион статусы бахъахъхъæныны мадзæлттæ;

ж) донхъахъхъæныны уæвæг домæнтæ æххæст кæныны мадзæлттæ;

з) донæй ахадгæйæ пайда кæныны мадзæлттæ;

и) нуазыны доны хæрзхъæддзинад бахъахъхъæныны мадзæлттæ;

к) мадзæлттæ, цæмæй контроль кæной чъизидзинады пунктон æмæ диффузон æвæрæнтæ;

л) æндæр мадзæлттæ, кæцытæ здæхт сты нысаниуæгджын æндæвдад ма руадзын æмæ аиуварс кæнынмæ.

2. Кæд бæлвырд доны объектæн ис цалдæр гæнæн нысанон бæрæггæнæны, уæд нывæзтгонд цæ​уынц мадзæлттæ, цæмæй се хсæн æппæты уæлбарон нысанон бæрæггæнæн къухы бафта.

Сæр VI
Доны ресурсты хъахъхъæнын æмæ сног кæнын 
Статья 29. Доны ресурсты хъахъхъæныны сæйраг домæнтæ  
Доны ресурстæ бахъахъхъæныны æмæ сæ æппæрццаг æндæвдад ма руадзыны тыххæй тобæгонд у:

а) чъизигæнæг буаргъæдты æппарын уæлцъарон æмæ æрдзон дæттæм чъизи донимæ иумæ, кæд æмæ æххæстгонд не сты уæлцъарон донмæ æппарынæн барлæвæрды æвæрд уавæртæ. Чъизигæнæг буаргъæдты комкоммæ æппæрст æрдзон дæттæм;

б) фæлхæртты æвæрын кæнæ/та ныгæнын доны объекты æмæ уый хъахъхъæнæн зонæйы;

в) цад байдзаг кæнын, цалынмæ йæ цад бацæттæ кæнынæн нысангонд мадзæлттæ æххæстгонд æрцæуой, уæдмæ;

г) уæлцъарон æмæ зæххыбын дæттæ райсын, кæд уый гæнæн ис æмæ æркæна доны æмвæзады æрхаудмæ барлæвæрд æмвæзадæй дæлдæр кæнæ/та доны объекты басур кæнынмæ (æрдзон дон райсын, кæд æмæ уый гæнæн ис æмæ æркæна æрдзон доны баланс фехалынмæ);

д) цæугæдонæй дон райсын, гидротехникон æмæ амалиуæгон объектты арæзтад/эксплуатаци, донуадзæн системæты арæзт/эксплуатаци æмæ æндæр нысанæй дон райсын цæугæдоны æрдзхъахъхъæды æнæ хардзы æдде; 

е) доны чъизи кæнын кæнæ/та чъизидзинад зетийы, хъæдæрмæгы, химион продуктты, нефты, мине​ралон æмæ органикон хъацæнты, хъæстæ химикатты æмæ æндæр продуктты зиæнттæй доны транспортæй, хæтæлвæдæй, доны объектыл уæвæг æндæр арæзтæдтæй;
ж) хъæдæрмæг цæттæ кæнын;

з) ахæм архайдтытæ, кæцытæ гæнæн ис æмæ бахъыгдарой донæмбырдгæнæнтæ, фæцудын кæной доны хæрзхъæддзинад кæнæ/та фæкъаддæр кæной доны цыд;

и) донæй пайда кæнын санитарон хъахъхъæнынады зонæтæм æнæгæсгæйæ. 

Статья 30. Домæнтæ урбанон лæсæн доны сыгъдæг кæныны тыххæй  
1. Горæты чъизи дæтты уæлцъарон донуадзæнтæм бауадзыны нормæтæ æмæ урбанон лæсæн дон​æй æндæвдады риск кæмæн ис, ахæм сенситивон зонæты сбæлвырд кæныны критеритæ бæлвырдгонд цæуынц техникон регламентæй «Уæлцъарон доны объекттæм урбанон æмæ индустрион лæсæн дæтты ауадзыны уавæртæ», кæцыйы сфидар кæны Гуырдзыстоны хицауад.

2. Урбанон лæсæн доны дондзæуæн (канализацион) системæмæ æмæ донсыгъдæггæнæн объектмæ цæугæ амалиуæгон лæсæн доны хæрзхъæддзинад, æппынкъаддæр, хъуамæ ифтонг кæна ахæм домæнты æмæ ахæм уавæры хъуамæ уа, кæцы:

а) нæ хæссы тæссагдзинад, нысангонд системæты æмæ донсыгъдæггæнæн уагдæттæн лæггадгæнæг персоналы æнæниздзинадæн;

б) нæ хæссы зиан нысангонд системæйæн, донсыгъдæггæнæн объектæн æмæ æмбæлон кусæн​гæрзтæн;

в) ифтонг кæны донсыгъдæггæнæн объекты æнæкъуылымпыйæ куыст, сыгъдæггæнæн технологон режим æххæст кæнын æмæ æрзæткъахæнты нейтрализаци;

г) ифтонг кæны горæты чъизи дон уадзыны уавæртæ æххæст кæнын æмæ алфæмблайыл æппæрц​цаг æндæвдад ма руадзын.

3. Ацы статьяйы 2-аг пункты нысангонд уавæртæ куы нæ æххæстгонд цæуой, уæд æнæмæнг​хъæуæг у амалиуæгон чъизи донæн æмбæлон развæлгъау сыгъдæгкæнынад. 
4. Урбанон лæсæн доны дондзæуæны (канализацион) системæмæ ауадзынæн техникон уавæртæ бæрæггонд цæуынц Гуырдзыстоны хицауады сфидаргонд техникон регламентæй «Дондзæуæны (канализацион) системæмæ чъизи дон бауадзын æмæ райсты уавæртæ æмæ чъизигæнæг буар​гъæдты нормæтæ».

Сæр VII
Доны ресурсты хъахъхъæныны æмæ пайда кæныны контроль  
Статья 31. Доны ресурсты хъахъхъæныны æмæ пайда кæныны сферæйы контролы æххæсткæныныл барлæвæрд органтæ æмæ контроль кæныны фæлгæттæ   
1. Доны ресурсты хъахъхъæныны æмæ пайда кæныны сферæйы контролы, сæрмагонд компетен​цийы фæлгæтты, æххæст кæнынц:

а) министрады паддзахадон дæлбæрнадон уагдон – алфæмблайы цæстдарды департамент (дарддæр – департамент);

б) министрады паддзахадон контролы бын чи ис, ахæм æхсæнадон барады юридикон гоймаг – хæлцадон национ агентад (дарддæр – хæлцадон национ агентад);

в) (ист у - 13.05.2025, № 564);

г) Гуырдзыстоны экономикæ æмæ æнæфæцудгæ рæзты министрады системæйы мидæг æхсæнадон барады юридикон гоймаг – нефты æмæ газы паддзахадон агентад (дарддæр – нефты æмæ газы паддзахадон агентад);

д) муниципалитет.  
2. Департамент æххæст кæны:

а) уæлцъарон донæмбырдгæнæнæй дон исыны, уæлцъарон донуадзæнмæ дон рауадзыны æмæ уæлцъарон донуадзæны донæй пайда кæныны иумæйаг барлæвæрдты уавæртæ æххæст кæныныл контроль;

б) сæрмагонд компетенцийы фæлгæтты доны ресурстæй æнæзакъонæй пайда кæнын ма руадзын, сбæрæг кæнын æмæ бауромын;

в) доны ресурсты чъизидзинад кæнæ/та фæфыддæр кæныны превенци, рабæрæг æмæ бауромын;

г) паддзахадон контроль зæххыбын дæттæй пайда кæныны сферæйы.

3. Хæлцадон национ агентад нуазыны доны хæрзхъæддзинадыл паддзахадон контролы æххæст кæны æмæ фæлхасгæнджытæн нуазыны доны хæрзхъæддзинады фæдыл информаци дæтты.

4. (Ист у – 13.05.2025, No 564);

5. Нефты æмæ газы паддзахадон агентад æххæст кæны, углеводородтæ кæм ис, ахæм æртæхтæй хицæнгонд дон æппарын æмæ йыл контроль кæнын.

6. Муниципалитет æххæст кæны контроль бынæттон нысаниуæг кæмæн ис, ахæм доны ресурстæй пайда кæныныл.

Гуырдзыстоны 2025 азы 13 майы закъон №564 – веб-фарс, 16.05.2025аз.
Сæр VIII
Доны ресурсты мониторингы æмæ донпайдагæнæны сфысты паддзахадон системæ  
Статья 32. Доны ресурсты паддзахадон мониторингы системæ  
1. Паддзахадон доны ресурсты цæстдарды системæ у иугонд системæ регулярон цæстдарды æмæ бæрæггæнæнты анализ кæнынæн уæлцъар æмæ зæххыбын дæтты гидрологион, гидромор​фологион, гидрогеологион, химион, экологион уавæрмæ, доны бæрцон æмæ гъæдджын миниу​джытæм, кæцыйы нысан у доны объектты уавæры тыххæй информаци райсын, уый алфæмблаимæ (æрдзон æмæ антропогенон) æмкуыстад æмæ антропогенон процесстимæ цæугæдоны бассейны æрцæугæ, тæссаг æмæ катастрофон цаутæ, рискъы факторты анализ, аргълæвæрд æмæ прогноз.

2. Доны ресурсты паддзахадон мониторингы системæмæ хауы иугонд национ мониторингы хызæг, кæцыйы фæрцы æххæстгонд цæуынц гидрологион, гидрохимион, гидробиологон, гидроморфо​логион æмæ гидрогеологион мониторингы программæтæ.

3. Доны паддзахадон мониторинг æххæст кæны министрады системæйы уæвæг æхсæнадон барады юридикон гоймаг – алфæмблайы национ агентад (дарддæр – алфæмблайы национ агентад), кæцы цымыдисгæнæг у фæрсты курдиатмæ гæсгæ, дæтты нымæцон æмæ гъæдджын цæстдарды бæрæггæнæнтæ. Экологион национ агентад æппынæдзух парахат кæны гидрологион прогнозтæ æмæ фæдзæхстытæ æнхъæлмæкæсинаг æрдзон бæллæхты тыххæй; уый ма æппынæдзух дæтты æхсæнадæн æмæ цымыдисгæнæг фæрстæн информаци доны объектты чъизидзинады æмвæзады тыххæй.  
4. Алфæмблайы национ агентад æрвылаз аразы паддзахадон доны цæстдарды пълан æмæ йæ сфидар кæны министр.

5. Гуырдзыстоны хицауады уынаффæйæ бæрæггонд цæуы доны ресурсты мониторингы планкæныны æмæ реализацийы фæтк.

Статья 33. Доны пайдагæнæны паддзахадон хыгъды системæ  
1. Доны пайдагæнæны паддзахадон хыгъды дæлбар амалиуæггæнæг физикон æмæ юридикон гоймæгты донæй пайдакæнынад, кæд æмæ æххæстгонд цæуы иу кæнæ дыууæ ахæм уавæр:  
а) ацы дон пайда кæнгæйæ æххæст цæуы доны объектæй суткæйы мидæг 1 м3-æй фылдæр гуыр​ахсты доны ист;

б) ацы дон пайда кæнгæйæ æххæст цæуы доны объектмæ лæсæн доны ауагъд.  
2. Донæй пайда кæныны паддзахадон регистраци æххæст кæны министрад.

3. Донæй пайда кæныны паддзахадон хыгъд æххæст цæуы электрон формæйæ.

4. Донæй пайда кæныны паддзахадон хыгъд аразыны фæтк æмæ уавæртæ фидаргонд цæуынц «Донæй пайда кæныны паддзахадон хыгъд аразыны фæткæй», кæцыйы сфидар кæны министр.

5. Сыгъдæг нуазыны дон исыны тыххæй зæххыбын суадæттæ дæр хыгъдлæвæрд цæуынц техникон регламентмæ гæсгæ – «Зæххыбын сыгъдæг нуазыны доны исыны суадæттæ хыгъды фæтк»-мæ гæсгæ, кæцытæ Гуырдзыстоны хицауад сфидар кæны.

Сæр IX
Донивылды рискы фæткдæттын 
Статья 34. Донивылды рискы фæткдæттын 
1. Алфæмблайы национ агентад алы 6 азы мидæг хъуамæ æххæст кæна донивылдтыты рискы уæлæмхас аргълæвæрд æппæт цæугæдæтты бассейны районтæн æмæ хъуамæ сбæрæг кæна, донивылдтыты потенцион нысаниуæгджын риск кæм ис, уыцы бынæттæ.

2. Алфæмблайы национ агентад бацæттæ кæны донивылдтыты тæссагдзинады картæтæ, фæлæ Гуырдзыстоны мидхъуыддæгты министрады уагдæттæг сферæйы уæвæг паддзахадон дæлбæр​надон уагдон – сæрмагонд ситуациты разамынды куыстуат (дарддæр – сæрмагонд ситуа​циты разамынды куыстуат), бацæттæ кæны донивылдтыты рискъы картæтæ æппæт нысаниуæгджын донивылдтыты рискъы бынæттæн. Ацы картæтæ бæрæг кæнынц донивылдтыты астæуккаг æн​хъæлц кæм ис (100 азы мидæг æппынкъаддæр иу цау), ныллæг æмæ бæрзонд æнхъæлц кæмæн ис, ахæм бынæттæ. Цæугæдæтты бассейнты уыцы районты, кæцытæ нысангонд сты куыд донивыл​дтыты рискы зонæтæ, афтæ-ма хъуамæ æвдыст æрцæуа, потенцион рискы бын чи ис, уыцы цæрæг адæмы нымæц æмæ экономикон архайд æмæ алфæмблайы зианы потенциалон риск.

3. Гуырдзыстоны закъондæттынадæй снысангонд уагæвæрдмæ гæсгæ, донивылдтыты тæссаг​дзинады ныхмæ тохы пълан арæзт æрцæудзæн. Донивылдтыты рискы разамынды пълан хъуамæ нымайа донивылдтыты превенцийы, хъахъхъæныны æмæ цæттæдзинады фарстатæ, уыцы нымæцы донивылдтыты прогноз æмæ рагацау фæдзæхсты системæтæ. Донивылдтыты рискы ныхмæ тохы пълантæ хъуамæ æвдыст цæуой цæугæдоны бассейны/бассейнон районы разамынды пъланы.

4. Сæрмагонд ситуациты разамынды куыстуатимæ бадзырдæй, компетентон паддзахадон уагдæт​тæ бакусдзысты донивылдтыты рискы ныхмæ пълантæ. Донивылдтыты тæссагдзинæдты ныхмæ тохы пълантæ Гуырдзыстоны закъондæттынадæй снысангонд процедурæмæ гæсгæ фидаргонд цæудзысты.

5. Гуырдзыстоны закъондæттынадæй бæрæггонд цæуы донивылдтытимæ баст уæлвæткон уавæрты цæттæдзинады, реагирдзинады, превенцийы æмæ рагагъоммæйы сног кæныны куысты фадыджы паддзахадон уагдæтты функцитæ æмæ компетенцитæ.

6. Гуырдзыстоны хицауад рахæсдзæн уынаффæ «Потенцион донивылдтытæй тæссаг бынæтты аргълæвæрды фæдыл».

Сæр X
Доны ресурсты фæткдæттыны экономикон механизмтæ  
Статья 35. Доны æдзух пайдакæныны æмæ хъахъхъæныны экономикон механизмтæ  
1. Доны æнæфæцудгæ пайда кæныны æмæ хъахъхъæды экономикон механизмтæ бындуриуæг кæнынц «Æрдзхъахъхъæды тыххæй» Гуырдзыстоны закъонæй бæрæггонд «Аргъджын æрдзпай​дакæнынады» принципыл.  
2. «Аргъджын æрдзæй пайда кæныны» принципы æххæст кæнынæн, ацы статьяйы 3-аг пункты домæнтæм гæсгæ æрдзон ресурстæй пайда кæныны тыххæй фиддонтæ æвæргæйæ нымад цæудзысты алфæмблайы хъахъхъæнынады æмæ донæй пайда кæныны хæрдзтæ, кæцытæ баст сты донæй пайда кæнынимæ.

3. Уæлцъарон донуадзæнæй специалон доны спайда кæныны хуызы дон райсыны цауы, донæй пайдагæнæг хъуамæ фида фиддон æрдзон ресурстæй спайда кæныны тыххæй, кæцыйы бæрц æмæ бафидыны фæтк бæлвырдгонд цæуы «Æрдзон ресурстæй пайда кæнынæн фиддонты тыххæй» Гуырдзыстоны закъонæй.
4. Ацы статьяйы 3-аг пункты нысангонд фиддоны бæрц ифтонг кæны доны ресурстæй эффек​тивонæй пайда кæнын, æнæфæцудгæ разамынд æмæ, уымæ гæсгæ, æрдз хъахъхъæныны нысантæ æххæст кæнын.

5. Ацы статьяйы 3-аг пункты нысангонд æрдзон ресурстæй пайда кæныны тыххæй фиддон бафидыны хæс хауы, экологион æндæвдады аргълæвæрдмæ гæсгæ архайдтытæ чи æххæст кæны æмæ экологион уынаффæ кæнæ/та интегрирон экологион барлæвæрд кæмæн ис, уыцы гоймæгтæм дæр.

Сæр XI
Бæрндзинад доны закъондæттынады халынæн  
Статья 36. Бæрндзинад закъоны халынæн  
1. Ацы закъоны халыны тыххæй бæрндзинад бæрæггонд цæуы Гуырдзыстоны закъондæттынадæй.

2. Ацы статьяйы фыццаг пункты нысангонд бæрндзинады æвæрд нæ ссæрибар кæны фæтк​халæ​джы Гуырдзыстоны закъондæттынадæй снысангонд æрдзхъахъхъæдон бæрндзинадæй. Физикон æмæ юридикон гоймæгтæ хæсджын сты, ацы закъоны халынæй алфæмблайæн цы зиан æрхастой, уый бафидын Гуырдзыстоны закъондæттынадмæ гæсгæ æрдзхъахъхъæдон бæрндзинады тыххæй.

Сæр XII
Ивгæ уагæвæрдтæ  
Статья 37. Ацы закъоны тыххæй райсинаг (уадзинаг) нормативон акттæ æмæ æххæсткæнинаг мадзæлттæ  
1. Гуырдзыстоны хицауад 2026 азы 1-аг сентябрмæ сифтонг кæндзæн ахæм барадон актты райст:

а) «Доны объекттæ сбæрæг кæныны æмæ снысан кæныны фæтк»;

б) «Цæугæдæтты бассейнты/бассейны районты арæнтæ сфидар кæныны тыххæй»;

в) техникон регламент «Адæймагæн пайдакæнынæн æмбæлгæ доны хæрзхъæддзинады тыххæй»;

г) «Бассейнон разамынды пълантæ аразыны, æркæсыны æмæ сфидар кæныны процедурæйы тыххæй»;

д) «Доны ресурсты мониторинг пълан кæныны æмæ æххæст кæныны фæтк»;

е) «Потенциалон донивылдтыты тас кæмæн ис, уыцы бынæтты аргълæвæрды тыххæй»;

ж) Техникон регламент «Дон хъахъхъæныны зонæйы тыххæй»;

з) «Нуазыны донифтонгады объектты санитарон хъахъхъæнынады зонæ саразыны æмæ уый фæлгæтты архайдтытæ æххæст кæныны фæтк сфидар кæныны тыххæй»;

и) «Уæлцъарон доны хæрзхъæддзинады стандарттæ сфидар кæныны тыххæй»;

к) техникон регламент «Уæлцъарон доны объекттæм урбанон æмæ индустрион цæугæ дæтты уадзыны уавæртæ»;

л) техникон регламент «Дондзæуæнты (канализацион) системæмæ чъизи доны æппарыны æмæ райсыны уавæртæ æмæ чъизигæнæнты максималон барлæвæрд нормæтæ»;

м) «Уæлцъарон доны объекттæн донæй пайда кæныны специалон барлæвæрдтæ дæттыны фæтк æмæ уавæртæ сфидар кæныны тыххæй»;

н) техникон регламент - «Зæххыбын сыгъдæг дæттæ исыны нысанæн суадæттæ регистраци кæныны фæтк»;

о) «Бассейнон разамынды консультацион-координацион советты сырæзт æмæ куысты фæткы тыххæй».

2. 2026 азы 1-аг сентябрмæ министр ифтонг кæны:

а) «Адæймагæн нысангонд доны уавæры тыххæй хыгъдлæвæрды мидисы тыххæй» бардзырд рауадзын;

б) донæй пайда кæныны сферæйы регуляцигæнæг æмбæлон методикæтæ сфидар кæнын;

в) уæлцъарон дæтты фæзуæттæ сбæрæг кæнын, кæцытæ сты нитраттæй чъизи кæнæ чъизи кæныны тас кæмæн ис, ахæмтæ æмæ сбæрæг кæнын нитраттæй æнæхъахъхъæд зонæтæ;

г) нитраттæй æнæхъахъхъæд зонæтæн хорз хъæууонхæдзарадон практикæтæ сбæлвырд кæнын æмæ æмбæлон архайды пълантæ аразын;

д) «Паддзахадон донæй пайда кæныны хыгъдлæвæрды фæтк» сфидар кæнын;

е) нитраттæй чъизи зонæтæ сбæрæг кæнын кæнæ æрдзон дæттæ чъизи кæныны тас кæмæн ис, ахæмтæ æмæ нитраттæй æнæхъахъхъæд зонæтæ сбæрæг кæнын;

ж) ахæм бынæттæ æмæ агломерацитæ сбæрæг кæнын, кæцытæн ис рискъ урбанон цæуæг дæттæй æндæвдады.

3. Гуырдзыстоны инфраструктурæйы министрад 2027 азы 1-аг сентябрмæ сифтонг кæндзæн:

а) горæтты æмæ хъæуты донуадзæны (канализацион) системæты сфыст;

б) комплексон мадзæлтты бакусын горæтты æмæ хъæуты донуадзæны (канализацион) системæты уавæры фæхуыздæр кæнынæн, канализацион дæттæй доны ресурсты чъизи кæнынæй бахъахъ​хъæнынæн.

4. Министрад æмæ уый системæйы уæвæг дæлбар уагдæттæ 2026 азы 1-аг январæй ифтонг кæ​нынц Гуырдзыстоны закъондæттынадæй нысангонд æмбæлон мадзæлтты реализаци, цæмæй арæзт æрцæуой структурон иуæгтæ, кæцытæ æнæмæнгхъæугæ сты ацы закъонæй снысангонд функцитæ æнæкъуылымпыйæ æххæст кæнынæн кæнæ/та расидой æмбæлон конкурстæ сæрибар уæгъд бынæттæм бæрнон кусджыты снысан кæнынæн.

5. Гуырдзыстоны 1997 азы 16 октябры закъон «Доны тыххæй» (Парламентон бæрнадтæ, № 44, 11.11.1997, 123 ф.) бындурыл райсгæ/рауагъд барадон акттæ хъахъхъæнынц сæ барадон тых, цалынмæ тыхсæфтыл нымад нæ æрцæуой, кæнæ та цалынмæ ацы закъоны бындурыл æмбæлон барадон акттæ нæ райсой/рауадзой, уæдмæ, кæд уыдон ныхмæвæрд не сты ацы закъоны домæнтæн.

Гуырдзыстоны 2025 азы 16 апрелы закъон №485 – веб-фарс, 16.04.2025аз.
Статья 38. Æрдзхъахъхъæнæн уынаффæйы хицау гоймæгты рдыгæй специалон пайдагæнæны барлæвæрды райстимæ баст ивгæ уагæвæрдтæ  
1. Гоймаг, кæцыйæн лæвæрд æрцыд æрдзхъахъхъæнæн уынаффæ ацы закъонæй нысангонд специалон донæй пайда кæныны барлæвæрды режим йæ тыхы бацæуыны агъоммæ, хъуамæ æххæст кæна специалон донæй пайда кæнын æрдзхъахъхъæд уынаффæйы нысангонд уавæртæм гæсгæ. Уымæй уæлдай ма, дон исыны кæнæ/та дон рауадзыны уавæртæ куы фæивой кæнæ/та бахъуыды цауы уæлцъарон донуадзæнæй дон исын, эксплуатацийы уавæртæ нæ аивгæйæ, уæд архайд æххæстгæнæг гоймаг хъуамæ райса специалон донæй пайда кæныны барлæвæрд ацы закъоны нысангонд фæткмæ гæсгæ. Эксплуатацийы уавæрты ивд куы æрцæуа, уæд ацы ивд æххæстгонд цæудзæн æрдзхъахъхъæнæн аргълæвæрды Кодексы 71 статьяйы нысангонд фæткмæ гæсгæ.

2. Кæд архайды æххæстгæнæг гоймагæн ивд цæуы донæмбырд кæныны кæнæ/та доны исæны уавæртæ кæнæ/та йæ хъæуы дон райсын уæлцъарон доны объектæй, кæцы расайы эксплуатацийы уавæры ивынады, уæд архайды æххæстгæнæг гоймаг хæсджын у æрдзхъахъхъæнæн аргълæвæрды Кодексы 7-æм статьяйы нысангонд архайды скринингы процедурæйы фæлгæтты кæнæ æрдз​хъахъхъæнæн аргълæвæрды Кодексы 5-æм статьяйы 121 хайы пайдайы цауы барлæвæрд органмæ бавдиса, уыцы Кодексы 71 статьяйы нысангонд эксплуатацийы уавæры ивды тыххæй курдиатимæ иумæ, ацы закъоны 17-æм статьяйы нысангонд донæй пайда кæныны специалон барлæвæрд райсынæн цы документаци хъæуы, уый. Донæй пайда кæныны æмгъуыд æмæ уавæртæ бæрæггонд цæуынц ацы закъоны 20-æм статьяйы æмæ æмбæлон уынаффæйæ.

Гуырдзыстоны 2025 азы 26 июны закъон №797 – веб-фарс, 04.07.2025аз.
Статья 39. Уæлцъарон доны объектæй доны исыны бадзырд техникон гоймæгтимæ æмæ уæлцъарон доны объектмæ дон уадзыны æххæстгæнæг гоймагимæ баст ивгæ уагæвæрд

1. Гоймаг, кæцыйæн «Æрдзхъахъхъæды техникон регламенты сфидар кæныны тыххæй» Гуыр​дзыс​тоны хицауады уынаффæйы бындурыл, бадзырдгонд ис уæлцъарон доны объектæй дон рай​сы​ны техникон уавæртæ æмæ донæй пайда кæны бадзырдгонд техникон уавæртæй снысангонд фæткмæ гæсгæ, уый ацы закъонæй снысангонд специалон донпайдагæнæны барлæвæрд нæ хъæуы, цалынмæ бадзырды æмгъуыд нæ фæуыдзæн техникон уавæртæ уæлцъарон доны объектæй дон райсынæн.

2. Уæлцъарон донуадзæнæй дон исыны тыххæй бадзырдгонд техникон уавæртæ куы фæивой, уæд архайд чи æххæст кæны, уыцы гоймаг хъуамæ райса донæй пайда кæныны специалон барлæвæрд ацы закъонæй сфидаргонд фæткæй.  
3. Гоймаг, кæцыйы архайд нæу экологион æндæвдады аргълæвæрды дæлбариуæг æмæ кæцы æп​па​ры чъизи буаргъæдтæ кæм ис, ахæм дон уæлцъарон доны объектмæ, хæсджын у райсын æмбæлон специалон барлæвæрд донæй пайда кæныны тыххæй 2027 азы 1-аг сентябрмæ.

Статья 40. Мелиорацион дренажы системæйы кусæг субъектты æмæ централизацигонд донуадзæны (канализацион) системæты рдыгæй уæлцъарон доны объектмæ донуадзыны барлæвæрды райстимæ баст ивгæ уагæвæрд  
1. Мелиорацион дренажы системæтæй уæлцъарон доны объекттæм донуадзæны тыххæй структу​рæты кæнæ/та техникон фæрæзты арæзты æнæмæнгдзинад бæрæггонд цæуы уымæн барлæвæрд органы/гоймæгты рдыгæй, мелиорацион дренажы системæйы хицауы рдыгæй бавдыст лаборато​рион анализты фæстиуæгты бындурыл бацæттæгонд хатдзæгæй.
2. Ацы закъоны 16-æм статьяйы 2-аг пункты «б» дæлпункты (уæлцъарон доны объекттæм донуа​дзæны барлæвæрд) архайд уæвæг, централизацигонд донуадзæны (канализацион) системæтыл ахæлиу уæд 2028 азы 1-аг январæй.

Сæр XIII
Хатдзæгон уагæвæрдтæ  
Статья 41. Тыхсæфт нормативон акт  
Тыхсæфтыл нымад æрцæуæд «Доны тыххæй» 1997 азы 16 октябры Гуырдзыстоны закъон (Парламенты бæрнадтæ, №44, 11.11.1997, 123 ф.).  
Статья 42. Закъоны архайынад  
1. Ацы закъон, ацы закъоны фыццаг-36-æм, 37-æм статьяйы 5-æм пункт æмæ 38-æм-41-аг статьяты йеддæмæ, архайын райдайæд мыхуыры рацыдæй уайтагъд.

2. Ацы закъоны фыццаг-5-æм статьятæ, 6-æм статьяйы фыццаг пункт, 2-аг пункты «а»–«г», «ш» æмæ «ч» дæлпункттæ, 3-аг-7-æм пункттæ, 8-æм пункты «а» æмæ «б» дæлпункттæ æмæ 9-æм пункт, 7-æм статья, 8-æм статьяйы фыццаг æмæ 3-æм пункттæ, 9-æм-16-æм статьятæ, 17-æм статьяйы фыццаг пункт, 2-аг пункты «а» дæлпункт, 3-аг-5-æм æмæ 7-æм-10-æм пункттæ, 18-æм-30-æм статьятæ, 31-аг статьяйы фыццаг пункты «а»–«г» дæлпункттæ æмæ 2-аг-5-æм пункттæ, 32-аг-34-æм статьятæ, 35-æм статьяйы фыццаг, 2-аг æмæ 4-æм пункттæ, 36-æм статья, 37-æм статьяйы 5-æм пункт æмæ 38-æм-41-аг статьятæ архайын райдайæд 2026 азы 1-аг сентябрæй.

3. Ацы закъоны 6-æм статьяйы 2-аг пункты «ч» дæлпункт æмæ 35-æм статьяйы 3-аг æмæ 5-æм пункттæ архайын райдайæд 2027 азы 1-аг сентябрæй.

4. Ацы закъоны 6-æм статьяйы 8-æм пункты «в» дæлпункт, 8-æм статьяйы 2-аг пункт, 17-æм статьяйы 2-аг пункты «б» дæлпункт æмæ 6-æм пункт, 31-æм статьяйы фыццаг пункты «е» дæлпункт  æмæ 6-æм пункт архайын райдайæд 2030 азы 1-аг январæй.

